
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 119 

25 Ιανουάριου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του Κανονισμού Εσωτερικής Λειτουργίας 
της Εισαγγελίας Εφετών Βορείου Αιγαίου, που 
καταρτίστηκε με την υπ’ αριθ. 24/12 Πράξη των 
υπηρετούντων σ' αυτήν εισαγγελικών λειτουρ¬ 
γών. 1 

Έγκριση του Κανονισμού Εσωτερικής Λειτουργίας 
της Εισαγγελίας Εφετών Δυτικής Στερεός Ελ¬ 
λάδας, που καταρτίστηκε με την υπ’ αριθ. 37/12 
Πράξη των υπηρετούντων σ’ αυτήν εισαγγελικών 

λειτουργών. 2 

Έγκριση του Κανονισμού Εσωτερικής Λειτουργίας 
της Εισαγγελίας Εφετών Ανατολικής Κρήτης, που 
καταρτίστηκε με το υπ’ αριθ. 2/12 Πρακτικό των 
υπηρετούντων σ' αυτήν εισαγγελικών λειτουρ¬ 


γών . 3 

Έγκριση του Κανονισμού Εσωτερικής Λειτουργίας 
της Εισαγγελίας Εφετών Εύβοιας, που καταρτί¬ 
στηκε με την υπ’ αριθ. 14/12 Πράξη των υπηρετού¬ 
ντων σ’ αυτήν εισαγγελικών λειτουργών. 4 

Έγκριση του Κανονισμού Εσωτερικής Λειτουργίας 
της Εισαγγελίας Πρωτοδικών Θηβών, που καταρ¬ 
τίστηκε με την υπ’ αριθ. 124/12 Πράξη των υπηρε¬ 
τούντων σ’ αυτήν εισαγγελικών λειτουργών. 5 

Έγκριση της υπ’ αριθ. 2/12 απόφασης της Ολομέλειας 
της Εισαγγελίας Εφετών Αθηνών, με την οποία τρο¬ 
ποποιήθηκε και συμπληρώθηκε ο Κανονισμός Εσω¬ 
τερικής Λειτουργίας της Υπηρεσίας αυτής. 6 


ΑΠΟΦΑΣΕΙ Σ 

Αριθ. απόφ. 2/2012 (1) 


Έγκριση του Κανονισμού Εσωτερικής Λειτουργίας της 
Εισαγγελίας Εφετών Βορείου Αιγαίου, που καταρ¬ 
τίστηκε με την υπ’ αριθ. 24/12 Πράξη των υπηρετού¬ 
ντων σ’ αυτήν εισαγγελικών λειτουργών. 

Η ΟΛΟΜΕΛΕΙΑ 

ΤΗΣ ΕΙΣΑΓΓΕΛΙΑΣ ΤΟΥ ΑΡΕΙΟΥ ΠΑΓΟΥ 

Στην Αθήνα και στο γραφείο του Εισαγγελέα του 
Αρείου Πάγου (Λεωφ. Αλεξάνδρας 121 - 4ος όροφος) 
σήμερα την 18η Δεκεμβρίου 2012, ημέρα Τρίτη και ώρα 


12.00 συνήλθε, η Ολομέλεια της Εισαγγελίας του Αρείου 
Πάγου. 

Παρέστησαν ο Εισαγγελέας του Αρείου Πάγου Ιωάννης 
Τέντες και οι Αντεισαγγελείς: 1) Αθανάσιος Κονταξής, 
2) Ευτέρπη Κουτζαμάνη, 3) Αναστάσιος Κανελλόπουλος, 
4) Μιλτιάδης Ανδρειωτέλλης, 5) Γεώργιος Παντελής, 
6) Γεώργιος Μπόμπολης, 7) Αθανάσιος Κατσιρώδης, 
8) Νικόλαος Παντελής, 9) Σταύρος Μαντακιοζίδης, 
10) Δημήτριος Δασούλας και 11) Βασίλειος Πλιώτας. 

Απούσιασαν λόγω κωλύματος οι Αντεισαγγελείς: 
1) Ρούσσος - Εμμανουήλ Παπαδάκης, 2) Παναγιώτης 
Νικολούδης, 3) Νικόλαος Τσάγγας, 4) Γεώργιος Κολιο¬ 
κώστας, 5) Ξένη Δημητρίου - Βασιλοπούλου και 6) Ευ¬ 
άγγελος Παντιώρας. 

Παρέστη ως Γραμματέας η αναπληρώτρια Προϊστα- 
μένη Διεύθυνσης της Εισαγγελίας του Αρείου Πάγου 
Χρυσάνθη Σημαντήρα. 

Η Ολομέλεια συγκλήθηκε νομίμως, μετά από έγγραφη 
πρόσκληση του Εισαγγελέα του Αρείου Πάγου προς 
τους υπηρετούντες στην Εισαγγελία του Αρείου Πάγου 
Αντεισαγγελείς (άρθρο 14Α Ν. 1756/88 ), προκειμένου να 
επιληφθεί του 510/12-11-12 εγγράφου του Εισαγγελέα 
Εφετών Βορείου Αιγαίου, το οποίο έχει ως ακολούθως: 
«Σε εκτέλεση της υπ’ αριθ. 2571α/20-6-2012 παραγγελίας 
Σας, και σύμφωνα με την υπ’ αριθ. 2/2012 εγκύκλιό Σας, 
Σας υποβάλλουμε την υπ’ αριθ. 24/2012 πράξη Συγκρό¬ 
τησης Κανονισμού Λειτουργίας της Εισαγγελίας Εφετών 
Βορείου Αιγαίου και σας παρακαλούμε για την κύρωσή 
του, από την Ολομέλεια της Εισαγγελίας του Αρείου Πά¬ 
γου, σύμφωνα με την παρ. 4 του στοιχ. Α' «Κανονισμοί» 
του άρθρου 17 Ν. 1756/1988 όπως αντικαταστάθηκε με 
την παρ. 1 του άρθρου 86 του Ν. 4055/2012». 

Ο Εισηγητής Αντεισαγγελέας του Αρείου Πάγου Ανα¬ 
στάσιος Κανελλόπουλος, αφού έθεσε υπόψη των μελών 
της Ολομέλειας: α) το παραπάνω έγγραφο του Εισαγ¬ 
γελέα Εφετών Βορείου Αιγαίου και β) την υπό κρίση υπ’ 
αριθ. 24/12 πράξη Συγκρότησης Κανονισμού Λειτουργίας 
της Εισαγγελίας Εφετών Βορείου Αιγαίου εισηγήθηκε 
την έγκρισή της. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Επειδή, κατά την παρ. 7 του στοιχείου Α «Κανονισμοί» 
του άρθρου 17 του Ν. 1756/1988 «Κώδικας Οργανισμού 
Δικαστηρίων και Κατάστασης Δικαστικών Λειτουρ¬ 
γών», όπως αντικαταστάθηκε με το άρθρ. 86 παρ. 2 του 

Ν. 4055/2012 (ΦΕΚ 51/12-3-2012), «οι κανονισμοί και οι 
τροποποιήσεις τους υποβάλλονται αμέσως στις οικείες 
ολομέλειες των ανωτάτων δικαστηρίων, οι οποίες έχουν 
δικαίωμα συμπλήρωσης, τροποποίησης ή ακύρωσης αυ¬ 
τών, ως προς όλα τα σημεία και ειδικότερα ως προς τον 
αριθμό των δικασίμων και των υποθέσεων που προσ¬ 
διορίζονται σε κάθε δικάσιμο. Οι κανονισμοί ισχύουν 
μόνο μετά την τελική έγκρισή τους από τις ολομέλειες 
των ανωτάτων δικαστηρίων και αφού διαβιβασθούν 
στον Υπουργό Δικαιοσύνης, Διαφάνειας και Ανθρωπί¬ 
νων Δικαιωμάτων δημοσιεύονται στην Εφημερίδα της 
Κυβερνήσεως». Στην προκειμένη περίπτωση, με την υπ’ 
αριθ. 24/2012 πράξη των υπηρετούντων εισαγγελικών 
λειτουργών της Εισαγγελίας Εφετών Βορείου Αιγαίου 
καταρτίστηκε ο Κανονισμός Εσωτερικής Υπηρεσίας 
της νεοϊδρυθείσης ανωτέρω Εισαγγελίας Εφετών με 
το ακόλουθο περιεχόμενο: 

«ΑΡΘΡΟ 1 
ΕΙΣΑΓΓΕΛΙΑ 

Η τοπική της αρμοδιότητα εκτείνεται στις περιφέρειες 
των νομών Λέσβου και Χίου. Είναι δικαστική αρχή ανε¬ 
ξάρτητη από τα δικαστήρια, δρα ενιαία και αδιαίρετα 
και έχει ως αποστολή την τήρηση της νομιμότητας, την 
προστασία του πολίτη και τη διαφύλαξη των κανόνων 
της δημόσιας τάξης. 

ΑΡΘΡΟ 2 
ΕΙΣΑΓΓΕΛΕΑΣ 

Ο Εισαγγελέας διευθύνει την Εισαγγελία και φροντί¬ 
ζει για την εύρυθμη διεξαγωγή των εργασιών της. Στη 
δικαιοδοσία του υπάγονται: 

Όλες οι αρμοδιότητες που προβλέπονται από τον 
Ποινικό Κώδικα, τον Κώδικα Ποινικής Δικονομίας και το 
Νόμο 1756/1988, όπως αυτός ισχύει, και όσες αρμοδιό¬ 
τητες αναγνωρίζονται σ' αυτόν από τις εκάστοτε ισχύ- 
ουσες διατάξεις νόμων, νομοθετικών και Προεδρικών 
διαταγμάτων, ειδικών ποινικών νόμων και Υπουργικών 
αποφάσεων, και γνωμοδοτεί σε νομικά ζητήματα, σχε¬ 
τικά με την ερμηνεία και εφαρμογή των ποινικών νόμων. 

ΑΡΘΡΟ 3 
ΑΝΤΕΙΣΑΓΓΕΛΕΑΣ 

Ο Αντεισαγγελέας αναπληρώνει νομίμως τον Εισαγ¬ 
γελέα σε περίπτωση απουσίας ή κωλύματος του. 

Ασκεί τις αρμοδιότητες που έχει από το νόμο και 
επιπλέον εκείνες που του αναθέτει ο Εισαγγελέας. 

ΑΡΘΡΟ 4 
ΓΡΑΜΜΑΤΕΙΑ 

Στην Εισαγγελία Εφετών Βορείου Αιγαίου, λειτουργεί 
Γραμματεία (άρθρο 10 του ν 1756/1988, όπως αντικαταστά- 
θηκε με το άρθρο 2 του ν. 1868/1989), η οποία αντιστοιχεί, 
σύμφωνα με την υπ' αριθ. 17830/9-12-1987 κοινή απόφαση 
των Υπουργών Προεδρίας και Δικαιοσύνης, σε Διεύθυνση. 
Συνιστώνται τα κατωτέρω γραφεία, η αρμοδιότητα των 
οποίων καθορίζεται στα άρθρα που ακολουθούν: 

ΑΡΘΡΟ 5 

Γ ραφείο Διοικήσεως 

Τα αντικείμενα του γραφείου αυτού είναι τα εξής: 

1. Κυρίως Γραμματεία. Αλληλογραφία απλή. Αλλη¬ 
λογραφία εμπιστευτική και πρωτόκολλο εμπιστευτι- 
κό. Διοικητικές προτάσεις και πορίσματα. Πράξεις Ει¬ 


σαγγελέων, Πειθαρχικά Εισαγγελέων πρώτου βαθμού, 
Συμβολαιογράφων, Δικαστικών υπαλλήλων Β' βαθμού, 
Δικαστικών Επιμελητών και γενικά κάθε φύσεως έγ¬ 
γραφα και ενέργεια πειθαρχικής διαδικασίας/Ελεγχος 
απαλλακτικών βουλευμάτων κατά Συμβολαιογράφων και 
άλλων για περαιτέρω πειθαρχικό έλεγχο. Αιτήσεις για 
άσκηση Εφέσεων ή Αναιρέσεων. Υπηρεσία Εισαγγελέων 
και Αντεισαγγελέων.Έγγραφα προαγωγών, μεταθέσεων, 
αποσπάσεων και αδειών της περιφερείας του Εφετείου 
Δικογραφίες κατά Υπουργών και Βουλευτών. Τοποθέ¬ 
τηση γραμματέων ποινικού μητρώου. 

2. Αρχείο. Αλληλογραφία και μέτρα για την ασφαλή 
τήρηση του Αρχείου γενικά. Στην Εισαγγελία, η κατα¬ 
στροφή του άχρηστου μέρους από αυτό. Παρακολού¬ 
θηση θεμάτων αρχείου των Εισαγγελιών Πρωτοδικών 
της περιφέρειας της Εισαγγελίας Εφετών. 

3. Βιβλιοθήκη και νομολογία Τήρηση Βιβλιοθήκης της 
Εισαγγελίας και φροντίδα για εμπλουτισμό της με νέες 
εκδόσεις. Ευρετηρίαση αλφαβητική και κατά περιεχό¬ 
μενο περιλήψεων της νομολογίας της Εισαγγελίας, 
επί θεμάτων διοικητικών πειθαρχικών και ασφαλιστι¬ 
κών μέτρων, ουσιαστικών, δικονομικών ή ποινικών κτλ, 
όπως προκύπτουν από τις πράξεις των Εισαγγελικών 
λειτουργών της Εισαγγελίας. 

4. Μεταγωγές κρατουμένων από φυλακή σε φυλακή 
μέσω του Υπουργείου Δικαιοσύνης. 

5/Ελεγχος Εκθέσεων Επιθεωρήσεως της γραμματείας 
των Εισαγγελιών Πρωτοδικών και λοιπών υπηρεσιών ή 
γραφείων της περιφέρειας του Εφετείου, των πινάκων 
εργασιών των ανακριτών και προανακριτών. Καθαρο- 
γραφή και διεκπεραίωση ετήσιας εκθέσεως επιθεωρή¬ 
σεων από των Τριμηνιαίων πινάκων πειστηρίων. Πίνα¬ 
κες των Εισαγγελέων Πρωτοδικών της περιφέρειας του 
Εφετείου. Στατιστικών πινάκων, των υποβαλλομένων 
στη Εισαγγελία του Αρείου Πάγου ή των τιθεμένων στο 
αρχείο. Θεώρηση των βιβλιαρίων ασθένειας. 

6. Επιμελητές. Πρωτοκόλληση εισερχομένων και εξερ- 
χόμενων εγγράφων και δικογραφιών. Διεκπεραίωση των 
εξερχόμενων εγγράφων, φακέλωμα αποστολή απλών 
και επί αποδείξει εγγράφων. Παραλαβή της αλληλογρα¬ 
φίας από το ταχυδρομείο και παράδοση αλληλογραφί¬ 
ας. Διανομή εγγράφων και δικογραφιών στα διάφορα 
τμήματα. Επιδόσεις. 

7. Επίδοση κλήσεων κλητηρίων θεσπισμάτων, διατάξε¬ 
ων και βουλευμάτων αποφάσεων και άλλων εγγράφων. 

8. Λογιστικό Μισθοδοσία προσωπικού, έκδοση βεβαι¬ 
ώσεων αποδοχών. Σύνταξη και χορήγηση δικαιολογητι- 
κών για ασφαλιστικά ταμεία. Διαχείριση της γραφικής 
ύλης και λογοδοσία. Διεκπεραίωση οδοιπορικών εξόδων, 
Διαδικασία αγοράς, επισκευής συντήρησης επίπλων, 
Ηλεκτρονικών υπολογιστών, και γραφομηχανών. Πα¬ 
ρακολούθηση εργασίας καθαριστριών και εποπτεία 
καθαριότητας. Επισκευή χώρων δικαστικού καταστή¬ 
ματος. Οδοιπορικά έξοδα και αποζημιώσεις μαρτύρων. 
Έλεγχος δικαιολογητικών πραγματογνωμόνων, έγκριση 
εκτός έδρας μεταβάσεως Εισαγγελικών και δικαστικών 
λειτουργών. 

ΑΡΘΡΟ 6 

Γραφείο Τριμελούς Εφετείου Πλημμελημάτων, 
Βουλευμάτων και Προσφυγών 

Τα αντικείμενα του γραφείου αυτού είναι: 

Παραλαβή και καταχώρηση δικογραφιών, Προσδιορι- 

σμός δικογραφιών σε δικάσιμους, Σύνταξη κατηγορη¬ 
τηρίων, μάρτυρες από Αντεισαγγελέα, Υποβολή αναιρέ¬ 
σεων στην Εισαγγελία του Αρείου Πάγου. Ανακλήσεις 
αναστολών και λοιπά ειδικά θέματα του Τριμελούς 
Εφετείου Πλημ/των. Πινάκια και εκθέματα. Επεξεργασία 
δικογραφιών με ανυποστήρικτες εφέσεις. Συσχετισμός 
αποδεικτικών επιδόσεως ποινικών μητρώων και άλλων 
εγγράφων στις δικογραφίες. 

1. Σύνταξη κλήσεων επί δικογραφιών του Τριμελούς 
Εφετείου Πλμ/των και καταχώρηση στα οικεία βιβλία. 

Παραλαβή και καταχώρηση δικογραφιών με πρωτό¬ 
δικα βουλεύματα. Ευρετηρίαση, έλεγχος χρόνου παρα¬ 
γραφής και χρόνου κρατήσεως. 

Μέριμνα για χρέωση στους Αντεισαγγελείς για έλεγχο 
βουλευμάτων. Καταχώρηση προτάσεων στα βιβλία, ενη¬ 
μέρωση ειδικού βιβλίου και ειδοποίηση συνηγόρων να 
λάβουν γνώση. Κοινοποίηση βουλευμάτων του Συμβου¬ 
λίου Εφετών και εκτέλεση, Υποβολή αναιρέσεων στην 
Εισαγγελία του Αρείου Πάγου. Απόδοση εγγυήσεων και 
διαδικασία φυλακίσεως και αποφυλακίσεως). Διαδικασία 
επί δικογραφιών κατά προσώπων ιδιάζουσας δωσιδι- 
κίας. 3. Παραλαβή, καταχώρηση, μέριμνα για χρέωση 
στους Αντεισαγγελείς περαιτέρω διαδικασία επί προ¬ 
σφυγών κατά κλητηρίων θεσπισμάτων (άρθ. 322 ΚΠΔ) 
κατά διατάξεων που απορρίπτουν έγκληση (άρθ. 48 
ΚΠΔ) προσφυγών κατά αποφάσεων επί ασφαλιστικών 
μέτρων (άρθ 22 ΑΝ 1539/38) και αναφορών για αρχειο¬ 
θέτηση μηνύσεων (άρθρ. 43 ΚΠΔ). 

ΑΡΘΡΟ 7 

Γραφείο Τριμελούς Εφετείου Κακουργημάτων 
ΜΟΔ και ΜΟΕ 

Τα αντικείμενα του γραφείου αυτού είναι: 

1. Καταχώρηση και προσδιορισμός δικογραφιών. 
Έλεγχος χρόνου προσωρινής κράτησης. Διεκπεραίω¬ 
ση αιτήσεων αντικαταστάσεων προσωρινής κράτησης 
άλλου περιεχομένου σχετικού με τις δικογραφίες του 
τμήματος. Πινάκια και εκθέματα, Κοινοποίηση διατάξε¬ 
ων Προέδρου Εφετών. Διαδικασία πραγματογνωμόνων, 
συμπλήρωση αποφάσεων. Σύνταξη και αποστολή κλή¬ 
σεων, ταξινόμηση αποδεικτικών και σύνταξη κλητηρίων 
θεσπισμάτων. 

2. Παραλαβή και καταχώρηση και προσδιορισμός δι¬ 
κογραφιών. Σύνταξη κλήσεων και μέριμνα για επίδοση. 
Έλεγχος χρόνου προσωρινής κράτησης. Κατάρτιση 
ετησίων καταλόγων ενόρκων. Κοινοποίηση αποφάσεων 
λιπενόρκων, πινάκια κλπ. 

ΑΡΘΡΟ 8 

Γραφείο Πενταμελούς - Εκτελέσεων - Εκδόσεων και 
Δικαστικών Συνδρομών 

Τα αντικείμενα του γραφείου αυτού είναι: 

Παραλαβή, καταχώρηση ευρετηρίαση και προσδιορι¬ 
σμός δικογραφιών, μετά από επεξεργασία από Αντει¬ 
σαγγελέα. Σύνταξη κλήσεων, αποστολή προς επίδοση 
συμπλήρωση αποφάσεων. Πινάκια και εκθέματα. Συσχε¬ 
τισμός αποδεικτικών και άλλων σχετικών με τις δικο¬ 
γραφίες εγγράφων. 

1. Εκτέλεση καταδικαστικών ή αθωωτικών αποφάσε¬ 
ων, των παραπεμπτικών βουλευμάτων, και αυτών που 
διατάσσουν σύλληψη, προσωρινή κράτηση, ή περιορι¬ 
στικούς όρους και έκδοση πιστοποιητικών μη διώξεως. 

2. Διαδικασία επί αιτήσεων απονομής χάριτος, Από¬ 


δοση ή κατάπτωση εγγυήσεων. Συνοδείες κρατουμένων 
κατηγορουμένων και φυλακίσεις. 

Τήρηση αλφαβητικού ευρετηρίου φυγόδικων, φυγό¬ 
ποινων και γενικά η παρακολούθηση της εκτέλεσης 
κατ' αυτών. Συγχωνεύσεις συντρεχουσών ποινών. Εκτέ¬ 
λεση αποφάσεων κηρυσσουσών απαράδεκτες εφέσεις. 
Καθορισμός συνολικού χρόνου ποινών και αφαίρεση 
προαποτιθεισών ποινών και καθορισμός λήξεως ποινών. 
Αναστολή της διαδικασίας κατά φυγόδικων, απαγόρευ¬ 
ση εξόδου από την χώρα και παρακολούθησή τους. 

4. Παραλαβή καταχώρηση και ευρετηρίαση και συ- 
σχέτιση σε ατομικούς φακέλους διεθνών αγγελιών 
αναζητήσεως ή συλλήψεως. Μέριμνα για χρέωση σε 
Αντεισαγγελείς και περαιτέρω διαδικασία εκδόσεως 
και εκτελέσεως ενταλμάτων προσωρινής σύλληψης. 
Φυλάκιση των συλλαμβανομένων με τέτοια εντάλμα¬ 
τα. Διαδικασία ενημερώσεως αλλοδαπών αρχών για τη 
σύλληψη στην Ελλάδα. Περαιτέρω διαδικασία εκδόσεως 
μέχρι αμετακλήτου. Αγγελίες προς τις αλλοδαπές αρ¬ 
χές για την σύλληψη διωκομένων και σχετική καταχώ¬ 
ρηση στα οικεία βιβλία. Συγκέντρωση δικαιολογητικών 
και διαβίβαση αιτήσεων προς τις αλλοδαπές αρχές για 
έκδοση διωκομένου. Διαδικασία παραδόσεως σε αλλο¬ 
δαπή χώρα ή στην Ελλάδα προσώπων διωκομένων και 
ενημέρωση αλλοδαπής χώρας ή οικείας δικογραφίας 
στην Ελλάδα περί πράξεως για την οποία έγινε έκδοση. 
Παραλαβή πολιτικών δικογράφων και διαδικασία επιδό- 
σεως στην αλλοδαπή. 

5. Καταχώρηση αιτήσεων δικαστικής συνδρομής από 
και προς το εξωτερικό και συσχέτιση σε φακέλους κατά 
υπόθεση διαδικασία εκτελέσεως της αιτήσεως από τις 
Ελληνικές ανακριτικές αρχές. 

6. Συνεργασία με τα υπόλοιπα τμήματα για τη διαδι¬ 
κασία σχετικά με τη διατύπωση των αιτήσεων εκδόσεως 
για τους διωκόμενος που κατέφυγαν στο εξωτερικό. Για 
αποστολή εγγράφων μέσω της ΙΝΤΕΡΓΤΟΛ η δια της δι¬ 
πλωματικής οδού για αναζήτηση πληροφοριών περί του 
ποινικού παρελθόντος κατηγορουμένων αλλοδαπών και 
συσχέτιση απαντήσεων στις αντίστοιχες δικογραφίες 
και αιτήσεις στις αλλοδαπές αρχές για άσκηση ποινικών 
διώξεων κατά φυγόδικων κατηγορουμένων. 

7. Χειρισμός και διεκπεραίωση κάθε ζητήματος που 
ανακύπτει αναφορικά με την έκδοση και τη δικαστική 
συνδρομή κατόπιν εφαρμογής των συνθηκών Σένγκεν. 

8. Χειρισμός και διεκπεραίωση κάθε ζητήματος που 
ανακύπτει αναφορικά με την έκδοση και τη δικαστική 
συνδρομή κατόπιν εφαρμογής των συνθηκών Σένγκεν, 
Ευρωπαϊκού Δικαστικού δικτύου ΕΥΡΟΠΟΛ και συνα¬ 
φών πράξεων και θεσμικών οργάνων της Ευρωπαϊκής 
Ένωσης και άλλων Διεθνών Συμβάσεων. 

9. Σε όλες τις περιπτώσεις οι υπάλληλοι των τμημά¬ 
των υποχρεούνται να εφοδιάζουν τους Εισαγγελείς των 
ακροατηρίων πέντε τουλάχιστον ημέρες πριν από την 
ημέρα της δικασίμου με αντίγραφα των εισαγωγικών 
της δίκης εγγράφων για όλες τις υπό εκδίκαση υπο¬ 
θέσεις, όπως και θέματα που δεν ρυθμίζονται από τον 
παρόντα ρυθμίζονται και ανατίθενται στα παραπάνω 
τμήματα με απόφαση του Προϊσταμένου της Εισαγγε¬ 
λίας Εφετών». 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει ως έχει τον Κανονισμό Εσωτερικής Υπηρε¬ 
σίας της Εισαγγελίας Εφετών Βορείου Αιγαίου, που 

καταρτίστηκε με την υπ’ αριθ. 24/12 πράξη των υπηρε- 
τούντων σ’ αυτήν εισαγγελικών λειτουργών. 

Κρίθηκε, αποφασίσθηκε και δημοσιεύθηκε στην Αθήνα 
στις 18 Δεκεμβρίου 2012. 

Ο Εισαγγελέας 
ΙΩΑΝΝΗΣ ΤΕΝΤΕΣ 

-♦- 

Αριθ. απόφ. 3/2012 (2) 

Έγκριση του Κανονισμού Εσωτερικής Λειτουργίας της 
Εισαγγελίας Εφετών Δυτικής Στερεός Ελλάδας, που 
καταρτίστηκε με την υπ’ αριθ. 37/12 Πράξη των υπη- 
ρετούντων σ’ αυτήν εισαγγελικών λειτουργών. 

Η ΟΛΟΜΕΛΕΙΑ 

ΤΗΣ ΕΙΣΑΓΓΕΛΙΑΣ ΤΟΥ ΑΡΕΙΟΥ ΠΑΓΟΥ 

Στην Αθήνα και στο γραψείο του Εισαγγελέα του 
Αρείου Πάγου (Λεωψ. Αλεξάνδρας 121- 4ος όροφος) 
σήμερα την 18η Δεκεμβρίου 2012, ημέρα Τρίτη και ώρα 
12.00 συνήλθε, η Ολομέλεια της Εισαγγελίας του Αρείου 
Πάγου. 

Παρέστησαν ο Εισαγγελέας του Αρείου Πάγου Ιωάννης 
Τέντες και οι Αντεισαγγελείς: 1) Αθανάσιος Κονταξής, 2) 
Ευτέρπη Κουτζαμάνη, 3) Αναστάσιος Κανελλόπουλος, 

4) Μιλτιάδης Ανδρειωτέλλης, 5) Γεώργιος Παντελής, 
6) Γεώργιος Μπόμπολης, 7) Αθανάσιος Κατσιρώδης, 8) 
Νικόλαος Παντελής, 9) Σταύρος Μαντακιοζίδης και 10) 
Δημήτριος Δασούλας, 11) Βασίλειος Πλιώτας. 

Απούσιασαν λόγω κωλύματος οι Αντεισαγγελείς: 1) 
Ρούσσος- Εμμανουήλ Παπαδάκης, 2) Παναγιώτης Νικο- 
λούδης, 3) Νικόλαος Τσάγγας, 4) Γ εώργιος Κολιοκώστας, 

5) Ξένη Δημητρίου-Βασιλοπούλου και 6) Ευάγγελος Πα- 
ντιώρας. 

Παρέστη ως Γραμματέας η αναπληρώτρια Προϊστα- 
μένη Διεύθυνσης της Εισαγγελίας του Αρείου Πάγου 
Χρυσάνθη Σημαντήρα. 

Η Ολομέλεια συγκλήθηκε νομίμως, μετά από έγγραφη 
πρόσκληση του Εισαγγελέα του Αρείου Πάγου προς 
τους υπηρετούντες στην Εισαγγελία του Αρείου Πάγου 
Αντεισαγγελείς (άρθρο 14Α ν. 1756/88 ), προκειμένου να 
επιληφθεί του 1498/5-12-12 εγγράφου της Εισαγγελέως 
Εφετών Δυτικής Στερεός Ελλάδος, το οποίο έχει ως 
ακολούθως: «Σε εκτέλεση της με αριθ. πρωτ. 2885/ 28- 
9-2012 παραγγελίας Σας και σύμφωνα με την υπ’ αριθ. 
πρωτ. 2571/εγκ. 2/20-6-2012 εγκύκλιό Σας, υποβάλλομε 
την υπ’ αριθ. 37/12 πράξη μας, που αφορά την «Κατάρ¬ 
τιση Κανονισμού Εσωτερικής Υπηρεσίας της Εισαγγε¬ 
λίας Εφετών Δυτικής Στερεός Ελλάδας» και παρακα- 
λούμε για την κύρωσή του, σύμφωνα με το άρθρο 4 
του στοιχ. Α' «Κανονισμοί» του άρθρου 17 Ν. 1756/1988 
όπως αντικαταστάθηκε με την παρ. 1 του άρθρου 86 
του ν. 4055/2012». 

Ο Εισηγητής Αντεισαγγελέας του Αρείου Πάγου Ανα¬ 
στάσιος Κανελλόπουλος, αφού έθεσε υπόψη των μελών 
της Ολομέλειας: α) το παραπάνω έγγραφο του Εισαγ¬ 
γελέα Εφετών Δυτικής Στερεάς Ελλάδας και β) την υπό 
κρίση υπ’ αριθ. 37/12 Πράξη Κατάρτισης Κανονισμού 
Λειτουργίας της Εισαγγελίας Εφετών Δυτικής Στερεάς 
Ελλάδας, εισηγήθηκε την έγκρισή της. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Επειδή, κατά την παρ. 7 του στοιχείου Α' «Κανονισμοί» 
του άρθρου 17 του Ν. 1756/1988 «Κώδικας Οργανισμού 


Δικαστηρίων και Κατάστασης Δικαστικών Λειτουρ¬ 
γών», όπως αντικαταστάθηκε με το άρθρ. 86 παρ. 2 του 
Ν. 4055/2012 (ΦΕΚ 51/12-3-2012), «οι κανονισμοί και οι 
τροποποιήσεις τους υποβάλλονται αμέσως στις οικείες 
ολομέλειες των ανωτάτων δικαστηρίων, οι οποίες έχουν 
δικαίωμα συμπλήρωσης, τροποποίησης ή ακύρωσης αυ¬ 
τών, ως προς όλα τα σημεία και ειδικότερα ως προς τον 
αριθμό των δικασίμων και των υποθέσεων που προσ¬ 
διορίζονται σε κάθε δικάσιμο. Οι κανονισμοί ισχύουν 
μόνο μετά την τελική έγκρισή τους από τις ολομέλειες 
των ανωτάτων δικαστηρίων και αφού διαβιβασθούν 
στον Υπουργό Δικαιοσύνης, Διαφάνειας και Ανθρωπί¬ 
νων Δικαιωμάτων δημοσιεύονται στην Εφημερίδα της 
Κυβερνήσεως». Στην προκειμένη περίπτωση, με την υπ’ 
αριθ. 37/2012 πράξη των υπηρετούντων εισαγγελικών 
λειτουργών της Εισαγγελίας Εφετών Δυτικής Στερε¬ 
άς Ελλάδας καταρτίστηκε ο Κανονισμός Εσωτερικής 
Υπηρεσίας της νεοϊδρυθείσης ανωτέρω Εισαγγελίας 
Εφετών με το ακόλουθο περιεχόμενο: 

«ΑΡΘΡΟ 1 
ΕΙΣΑΓΓΕΛΙΑ 

Η τοπική της αρμοδιότητα εκτείνεται στις περιφέρει¬ 
ες των νομών Αιτωλοακαρνανίας και Λευκάδος. Είναι 
δικαστική αρχή ανεξάρτητη από τα δικαστήρια, δρα 
ενιαία και αδιαίρετα και έχει ως αποστολή την τήρηση 
της νομιμότητας, την προστασία του πολίτη και τη δι¬ 
αφύλαξη των κανόνων της δημόσιας τάξης. 

ΑΡΘΡΟ 2 
ΕΙΣΑΓΓΕΛΕΑΣ 

Ο Εισαγγελέας διευθύνει της Εισαγγελία και φροντί¬ 
ζει για την εύρυθμη διεξαγωγή των εργασιών της. Στη 
δικαιοδοσία του υπάγονται: 

Όλες οι αρμοδιότητες που προβλέπονται από τον 
Ποινικό Κώδικα, τον Κώδικα Ποινικής Δικονομίας και το 
Νόμο 1756/1988, όπως αυτός ισχύει, και όσες αρμοδιό¬ 
τητες αναγνωρίζονται σ’ αυτόν από τις εκάστοτε ισχύ- 
ουσες διατάξεις νόμων, νομοθετικών και Προεδρικών 
Διαταγμάτων, ειδικών ποινικών νόμων και Υπουργικών 
Αποφάσεων, και γνωμοδοτεί σε νομικά ζητήματα, σχε¬ 
τικά με την ερμηνεία και εφαρμογή των ποινικών νόμων. 

ΑΡΘΡΟ 3 
ΑΝΤΕΙΣΑΓΓΕΛΕΑΣ 

Ο Αντεισαγγελέας αναπληρώνει νομίμως τον Εισαγ¬ 
γελέα σε περίπτωση απουσίας ή κωλύματος του. 

Ασκεί τις αρμοδιότητες που έχει από το Νόμο και 
επιπλέον εκείνες που του αναθέτει ο Εισαγγελέας. 

ΑΡΘΡΟ 4 

Διεύθυνση της Γραμματείας της Εισαγγελίας - 
Διοικητικό - Πρωτόκολλο - Λογιστικό και Επιμελητές. 

Υπάγονται τα αντικείμενα: 

1) Η γενική αλληλογραφία και η τήρηση των πρωτο¬ 
κόλλων, κοινού και εμπιστευτικού. 

2) Η επιθεώρηση, οι στατιστικοί πίνακες και οι εκθέ¬ 
σεις και πράξεις. 

3) Τα θέματα υπηρεσιακής κατάστασης Εισαγγελικών 
Λειτουργών και Δικαστικών υπαλλήλων, όπως προα¬ 
γωγές, μεταθέσεις, αποσπάσεις, εντάξεις, άδειες και 
μεταβάσεις εκτός έδρας για εκτέλεση υπηρεσίας, ως 
και εσωτερικής υπηρεσίας και ακροατήρια. 

4) Οι πειθαρχικές υποθέσεις κατά Εισαγγελικών Λει¬ 
τουργών και Δικαστικών Υπαλλήλων, καθώς και η εκτέ¬ 
λεση των πειθαρχικών ποινών. 

5) Οι εγκύκλιοι διαταγές των Προϊσταμένων Αρχών και 
οι παραγγελίες της Εισαγγελίας Εφετών προς υφιστά¬ 
μενες Δικαστικές και Εισαγγελικές Αρχές. 

6) Οι υποθέσεις του άρθρου 43 Κ.Π.Δ. 

7) Οι προσφυγές κατά διατάξεων απορριπτικών εγκλή¬ 
σεων (άρθρο 47, 48 Κ.Π.Δ.) 

8) Οι υποθέσεις κατ’ άρθρο 59 Κ.Π.Δ. 

9) Οι επαναμεταγωγές κρατουμένων. 

10) Τα θέματα εκδόσεως εγκληματιών και διεθνούς 
δικαστικής συνδρομής επί ποινικών και πολιτικών υπο¬ 
θέσεων. 

11) Οι αιτήσεις για απονομή χάριτος και 

12) Κάθε ενέργεια και φροντίδα που αφορά τη Βιβλι¬ 
οθήκη, τα έπιπλα και λοιπά υλικά της Υπηρεσίας. 

13) Μισθοδοσία Εισαγγελικών Λειτουργών και υπαλ¬ 
λήλων 

ΑΡΘΡΟ 5 

Τριμελές Εφετείο Πλημμελημάτων - Μονομελές και 
Τριμελές Εφετείο Κακουργημάτων - Πενταμελές 
Εφετείο - Μ.Ο.Δ. και Μ.Ο.Ε - Δικαστήριο Ανηλίκων 
και Εκτέλεση Ποινών 

Υπάγονται τα αντικείμενα: 

Α: 1) Ο προσδιορισμός σε δικάσιμους ποινικών υπο¬ 
θέσεων αρμοδιότητας Τριμελούς Εφετείου Πλημμελη¬ 
μάτων, Μονομελούς και Τριμελούς Εφετείου Κακουρ¬ 
γημάτων, Πενταμελούς Εφετείου, Μ.Ο.Δ. και Μ.Ο.Ε, 
Δικαστηρίου Ανηλίκων και Εκτελέσεως Ποινών. 

2) Η διακίνηση των ποινικών δικογραφιών, όπως η 
διαβίβασή τους στο Συμβούλιο Εφετών ή τον Πρόεδρο 
Εφετών. Η επιστροφή τους στους Εισαγγελείς Πλημ- 
μελειοδικών ή η υποβολή τους στον Εισαγγελέα του 
Αρείου Πάγου, κατά περίπτωση. 

3) Τα ένδικα μέσα εφέσεως και αναιρέσεως. Η επανά¬ 
ληψη της διαδικασίας και η αποκατάσταση στα πολιτικά 
δικαιώματα. Οι αιτήσεις ακυρώσεως διαδικασίας ή απο- 
φάσεως και οι προσφυγές κατά κλητηρίων θεσπισμά¬ 
των. Οι ανακοπές τιμωρηθέντων μαρτύρων και πραγμα- 
τογνωμόνων και οι αιτήσεις ακυρώσεως τιμωρηθέντων 
ενόρκων. Οι αιτήσεις παραπομπής (άρθρο 137 Κ.Π.Δ.) 

4) Θέματα σχετικά με την προσωρινή κράτηση και 
τους περιοριστικούς όρους. 

5) Η εκτέλεση ποινικών αποφάσεων και βουλευμάτων, 
ως προς όλα τα κεφάλαιά τους και η εκτέλεση παντός 
άλλου διωκτικού εγγράφου της ποινικής διαδικασίας, 
ως και των διωκομένων για κακουργήματα, αλλά και τα 
θέματα αναβολής, διακοπής και αναστολής εκτελέσεως 
ποινής. 

6) Η αποστολή για επίδοση κλήσεων, κλητηρίων θε¬ 
σπισμάτων, βουλευμάτων, αποφάσεων και κάθε άλλου 
εγγράφου της ποινικής διαδικασίας. 

7) Τα κατά τον Σωφρονιστικό Κώδικα συντασσόμενα 
πληροφοριακά σημειώματα (εκθέσεις πραγματικών πε¬ 
ριστατικών) για καταδίκους. 

8) Οι ετήσιοι κατάλογοι των ενόρκων 

9) Η διακίνηση των δελτίων ποινικού μητρώου 

10) Διεκπεραίωση ανακοπών κατ’ αποφάσεων του αν. 
ν. 1539/1938 

Β: 1) Η τήρηση και ενημέρωση των αντιστοίχων βιβλίων 
και στοιχείων. 


2) Η χορήγηση αντιγράφων διαφόρων εγγράφων και 
η έκδοση βεβαιώσεων και πιστοποιητικών. 

3) Η καθαρογραφή των εγγράφων. 

4) Κάθε αναγκαία συναφής υπηρεσιακή ενέργεια. 

5) Οι μεταγωγές κρατουμένων. Και 

6) Σε όλες τις περιπτώσεις οι υπάλληλοι των γρα¬ 
φείων υποχρεούνται να εφοδιάζουν τους Εισαγγελείς 
των ακροατηρίων πέντε τουλάχιστον ημέρες, πριν από 
την ημέρα της δικασίμου, με αντίγραφα των εισαγω¬ 
γικών της δίκης εγγράφων για όλες τις υπό εκδίκαση 
υποθέσεις. 

ΑΡΘΡΟ 6 

ΓΡΑΜΜΑΤΕΙΑ ΤΗΣ ΕΙΣΑΓΓΕΛΙΑΣ ΕΦΕΤΩΝ 

Στην Εισαγγελία Εφετών Δυτικής Στερεός Ελλάδος, 
λειτουργεί Γραμματεία (άρθρο 10 του ν. 1756/1988, όπως 
αντικαταστάθηκε με το άρθρο 2 του ν. 1868/1989), η οποία 
αντιστοιχεί, σύμφωνα με την υπ’ αριθ. 17830/9.12.1987 κοι¬ 
νή απόφαση των Υπουργών Προεδρίας και Δικαιοσύνης, 
σε Διεύθυνση. 

ΑΡΘΡΟ 7 

ΚΑΘΗΚΟΝΤΑ ΠΡΟΪΣΤΑΜΕΝΟΥ 
ΤΗΣ Δ/ΝΣΕΩΣ ΤΗΣ ΓΡΑΜΜΑΤΕΙΑΣ 

Ο Προϊστάμενος της Διευθύνσεως της Γραμματείας 
της Εισαγγελίας Εφετών Δυτικής Στερεός Ελλάδος, 
διευθύνει τις υπηρεσίες της Γραμματείας και δίνει 
τις αναγκαίες οδηγίες στο προσωπικό της, ειδικότε¬ 
ρα δε αναλαμβάνει τα αντικείμενα, που αναφέρονται 
στο άρθρο 4 του παρόντος. Αν για οποιοδήποτε λόγο 
απουσιάζει ή κωλύεται, αναπληρώνεται όπως ο νόμος 
ορίζει. Κατά την εκτέλεση των καθηκόντων του, θα 
συνεπικουρείται, οσάκις παρίσταται ανάγκη, και από 
ένα άλλο υπάλληλο, που θα εντέλλεται σχετικώς, κατά 
περίπτωση, ανάλογα με την απασχόληση και το φόρτο 
της εργασίας του. 

Στη Διεύθυνση της Γ ραμματείας της Εισαγγελίας (Δι¬ 
οικητικό - Πρωτόκολλο - Λογιστικό και Επιμελητές), θα 
υπηρετούν και οι υπηρετούντες επιμελητές δικαστηρί¬ 
ων, οι οποίοι παράλληλα με τα καθήκοντα που θα τους 
ανατεθούν με πράξη του Προϊσταμένου της Υπηρεσίας, 
θα ασχολούνται και με την επίδοση των πάσης φύσεως 
ποινικών δικογράφων, αμφότεροι δε οι επιμελητές δι¬ 
καστηρίων, θα εκτελούν όλες τις βοηθητικές υπηρεσίες 
και εργασίες της υπηρεσίας της Εισαγγελίας Εφετών 
γενικότερα, σύμφωνα με τις οδηγίες και εντολές, που 
θα τους δίνει ο Προϊστάμενος της Υπηρεσίας ή ο Γραμ- 
ματέας. 

ΑΡΘΡΟ 8 

ΚΑΘΗΚΟΝΤΑ ΔΙΚΑΣΤΙΚΩΝ ΥΠΑΛΛΗΛΩΝ 

Στο Τριμελές Εφετείο Πλημμελημάτων, Μονομελές και 
Τριμελές Εφετείο Κακουργημάτων, Πενταμελές Εφετείο, 
Μ.Ο.Δ. και Μ.Ο.Ε, Δικαστήριο Ανηλίκων και Εκτελέσεως 
Ποινών, θα υπηρετούν οι υπηρετούντες δικαστικοί υπάλ¬ 
ληλοι. Στους παραπάνω υπαλλήλους θα επιμερισθούν με 
πράξη του Προϊσταμένου της Υπηρεσίας όλα τα αντι¬ 
κείμενα, που αναφέρονται στο άρθρο 5 του παρόντος. 

ΑΡΘΡΟ 9 

ΠΡΟΣΔΙΟΡΙΣΜΟΣ ΠΟΙΝΙΚΩΝ ΥΠΟΘΕΣΕΩΝ 

Οι ποινικές υποθέσεις προσδιορίζονται: 

Α) Την πρώτη και τρίτη εργάσιμη Τρίτη κάθε μήνα 

προς εκδίκαση των υποθέσεων αρμοδιότητος Τριμε¬ 
λούς Εφετείου Πλημμελημάτων καθώς και Εφετείου 
Ανηλίκων. 

Β) Την ημέρα Πέμπτη εκείνης της εργάσιμης εβδο¬ 
μάδας εκάστου μηνάς, εντός της οποίας έχει οριστεί 
πολιτική συνεδρίαση, προς εκδίκαση υποθέσεων αρμο¬ 
διότητος Μονομελούς Ποινικού Εφετείου. 

Γ) Την τέταρτη εργάσιμη Τρίτη κάθε μήνα προς εκδί¬ 
καση των υποθέσεων αρμοδιότητος Τριμελούς Εφετείου 
Κακουργημάτων. 

Δ) Την τελευταία εργάσιμη Παρασκευή προς εκδίκαση 
υποθέσεων αρμοδιότητος Πενταμελούς Εφετείου τον 
ένα μήνα και Μικτού Ορκωτού Εφετείου τον άλλο μήνα, 
εναλλάξ. 

Κατ’ εξαίρεση τα ποινικά δικαστήρια δεν θα συνε¬ 
δριάζουν κατά το χρονικό διάστημα: 1) των δικαστικών 
διακοπών (από 11ουλίου μέχρι 15 Σεπτεμβρίου) κατά τις 
οποίες οι δικάσιμοι θα ορίζονται με απόφαση της Ολο¬ 
μέλειας των Δικαστών του Εφετείου Δυτικής Στερεός 
Ελλάδας, 2) Της Μεγάλης Εβδομάδας, της εβδομάδας 
της Διακαινησίμου και εκείνου από της 20ης Δεκεμ¬ 
βρίου εκάστου έτους έως και της 7ης Ιανουάριου του 
επόμενου (νέου) έτους. 

Ο αριθμός των προσδιοριζομένων προς εκδίκαση υπο¬ 
θέσεων: 1) Από το Τριμελές δεν πρέπει να υπερβαίνει τις 
(20), αν πρόκειται για εφέσεις και τις (18) αν πρόκειται 
για κακουργήματα, που εισάγονται σε πρώτο βαθμό, από 
τις οποίες οι (10) θα αφορούν κρατουμένους και φορο¬ 
λογικά κακουργήματα (άρθρο 20 παρ. 2 Ν. 3904/2010), 2) 
Από το Μονομελές Ποινικό Εφετείο να μην υπερβαίνει 
τις (18) ανά δικάσιμο, από τις οποίες (15) θα ορίζονται 
από τον Εισαγγελέα και τρεις από το Δικαστήριο σε 
περίπτωση αναβολής σε ρητή δικάσιμο, 3) Από το Πε¬ 
νταμελές Εφετείο τις (12), 4) Από το Μικτό Ορκωτό 
Εφετείου τις (2) και 5) Από το Εφετείο Ανηλίκων τις (6). 

ΑΡΘΡΟ 10 

ΤΕΛΙΚΕΣ ΔΙΑΤΑΞΕΙΣ 

Θέματα που δεν ρυθμίζονται από τον παρόντα κα¬ 
νονισμό, ρυθμίζονται και ανατίθενται με πράξεις του 
Προϊσταμένου της Εισαγγελίας Εφετών. 

Οι υπάλληλοι θα υπηρετούν όπου ορίζονται από τον 
Εισαγγελέα που προΐσταται της Εισαγγελίας. Από τον 
ίδιο επίσης θα ορίζεται και ο αναπληρωτής οποιουδή- 
ποτε υπαλλήλου σε περίπτωση απουσίας ή κωλύματος. 
Εκτιμουμένων των υπηρεσιακών αναγκών κάθε αντι¬ 
κειμένου, είναι δυνατή η ανάθεση υπηρεσίας σ’ αυτό 
υπαλλήλου άλλου αντικειμένου, ιδία μέχρι την πλήρη 
λειτουργία της Εισαγγελίας. 

Οι υπηρεσιακοί φάκελοι των υπαλλήλων της Γραμμα- 
τείας θα τηρούνται από τον Προϊστάμενο της Δ/νσεως 
της Γραμματείας. 

Η εποπτεία των ανωτέρω, καθώς και κάθε άλλης εργα¬ 
σίας της Εισαγγελίας θα ασκείται από τον Προϊστάμενο 
Εισαγγελέα Εφετών, τον Αντεισαγγελέα Εφετών και 
τον Προϊστάμενο της Διευθύνσεως της Γ ραμματείας. 

Η εποπτεία αυτή περιλαμβάνει ιδίως τον έλεγχο για 
την εύρυθμη λειτουργία των Γραφείων, την μέριμνα 
για την έγκαιρη εκτέλεση των αποφάσεων, την πα¬ 
ρακολούθηση των υποθέσεων, τις οδηγίες προς τους 
υπαλλήλους για την εμπρόθεσμη αποστολή των κλήσε¬ 
ων, την έγκαιρη και νομότυπη επίδοσή τους καθώς και 
την αποφυγή των απαραδέκτων στις κλητεύσεις των 


κατηγορουμένων, την ασφαλή φύλαξη των δικογραφιών 
και των αποδεικτικών. 

Τ όσο ο Αντεισαγγελέας Εφετών, όσο και ο Προϊστά¬ 
μενος της Δ/νσεως της Γ ραμματείας πρέπει να ενημε¬ 
ρώνουν αμέσως στον Προϊστάμενο της Εισαγγελίας για 
οποιονδήποτε πρόβλημα της Εισαγγελίας». 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει ως έχει τον Κανονισμό Εσωτερικής Υπηρεσί¬ 
ας της Εισαγγελίας Εφετών Δυτικής Στερεός Ελλάδας, 
που καταρτίστηκε με την υπ’ αριθ. 37/12 πράξη των 
υπηρετούντων σ’ αυτήν εισαγγελικών λειτουργών. 

Κρίθηκε, αποφασίσθηκε και δημοσιεύθηκε στην Αθήνα 
στις 18 Δεκεμβρίου 2012. 

Ο Εισαγγελέας 
ΙΩΑΝΝΗΣ ΤΕΝΤΕΣ 

-♦- 

Αριθ. απόφ. 5/2012 (3) 

Έγκριση του Κανονισμού Εσωτερικής Λειτουργίας της 
Εισαγγελίας Εφετών Ανατολικής Κρήτης, που καταρ¬ 
τίστηκε με το υπ’ αριθ. 2/12 Πρακτικό των υπηρετού¬ 
ντων σ’ αυτήν εισαγγελικών λειτουργών. 

Η ΟΛΟΜΕΛΕΙΑ 

ΤΗΣ ΕΙΣΑΓΓΕΛΙΑΣ ΤΟΥ ΑΡΕΙΟΥ ΠΑΓΟΥ 

Στην Αθήνα και στο γραφείο του Εισαγγελέα του 
Αρείου Πάγου (Λεωφ. Αλεξάνδρας 121 - 4ος όροφος) 
σήμερα την 18η Δεκεμβρίου 2012, ημέρα Τρίτη και ώρα 
12.00 συνήλθε, η Ολομέλεια της Εισαγγελίας του Αρείου 
Πάγου. 

Παρέστησαν ο Εισαγγελέας του Αρείου Πάγου Ιωάν¬ 
νης Τέντες και οι Αντεισαγγελείς: 1) Αθανάσιος Κοντα- 
ξής, 2) Ευτέρπη Κουτζαμάνη, 3)Αναστάσιος Κανελλόπου- 
λος, 4) Μιλτιάδης Ανδρειωτέλλης, 5) Γεώργιος Παντελής, 
6) Γεώργιος Μπόμπολης, 7) Αθανάσιος Κατσιρώδης, 
8) Νικόλαος Παντελής, 9) Σταύρος Μαντακιοζίδης και 
10) Δημήτριος Δασούλας, 11) Βασίλειος Πλιώτας. 

Απούσιασαν λόγω κωλύματος οι Αντεισαγγελείς: 
1) Ρούσσος- Εμμανουήλ Παπαδάκης, 2) Παναγιώτης Νικο- 
λούδης, 3) Νικόλαος Τσάγγας, 4) Γ εώργιος Κολιοκώστας, 
5) Ξένη Δημητρίου- Βασιλοπούλου και 6) Ευάγγελος 
Παντιώρας. 

Παρέστη ως Γραμματέας η αναπληρώτρια Προϊστα- 
μένη Διεύθυνσης της Εισαγγελίας του Αρείου Πάγου 
Χρυσάνθη Σημαντήρα. 

Η Ολομέλεια συγκλήθηκε νομίμως, μετά από έγγραφη 
πρόσκληση του Εισαγγελέα του Αρείου Πάγου προς 
τους υπηρετούντες στην Εισαγγελία του Αρείου Πάγου 
Αντεισαγγελείς (άρθρο 14Α ν. 1756/88 ), προκειμένου να 
επιληφθεί του υπ’ αριθ. πρωτ. 3147/1-11-12 εγγράφου του 
Εισαγγελέα Εφετών Ανατολικής Κρήτης, το οποίο έχει 
ως ακολούθως: «Σας υποβάλλουμε ακριβές υπηρεσιακό 
αντίγραφο του υπ’ αρ. 2/2012 πρακτικού που αφορά 
στην κατάρτιση Κανονισμού Εσωτερικής Υπηρεσίας της 
Εισαγγελίας Εφετών Ανατολικής Κρήτης, με τον σχε¬ 
τικό κανονισμό και παρακαλούμε για την κύρωσή του, 
σύμφωνα με τις διατάξεις του άρθρου 17 παρ. 4 και 7 
στοιχ. Α' όπως η παρ. 4 αντικ. με την παρ. 1 και η παρ. 
7 με την παρ. 2 του Ν. 4055/2012». 

Ο Εισηγητής Αντεισαγγελέας του Αρείου Πάγου 
Αναστάσιος Κανελλόπουλος, αφού έθεσε υπόψη των 
μελών της Ολομέλειας: α) το παραπάνω έγγραφο του 

Εισαγγελέα Εφετών Ανατολικής Κρήτης και β) το υπό 
κρίση υπ’ αριθ. 2/12 πρακτικό με τον σχετικό Κανονισμό 
Εσωτερικής Υπηρεσίας της Εισαγγελίας Εφετών Ανα¬ 
τολικής Κρήτης εισηγήθηκε την έγκρισή του. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Επειδή, κατά την παρ. 7 του στοιχείου Α' «Κανονισμοί» 
του άρθρου 17 του Ν. 1756/1988 «Κώδικας Οργανισμού Δικα¬ 
στηρίων και Κατάστασης Δικαστικών Λειτουργών», όπως 
αντικαταστάθηκε με το άρθρ. 86 παρ. 2 του Ν. 4055/2012 
(ΦΕΚ 51/12-3-2012), «οι κανονισμοί και οι τροποποιήσεις 
τους υποβάλλονται αμέσως στις οικείες ολομέλειες των 
ανωτάτων δικαστηρίων, οι οποίες έχουν δικαίωμα συμπλή¬ 
ρωσης, τροποποίησης ή ακύρωσης αυτών, ως προς όλα τα 
σημεία και ειδικότερα ως προς τον αριθμό των δικασίμων 
και των υποθέσεων που προσδιορίζονται σε κάθε δικάσιμο. 
Οι κανονισμοί ισχύουν μόνο μετά την τελική έγκρισή τους 
από τις ολομέλειες των ανωτάτων δικαστηρίων και αφού 
διαβιβασθούν στον Υπουργό Δικαιοσύνης, Διαφάνειας και 
Ανθρωπίνων Δικαιωμάτων δημοσιεύονται στην Εφημερίδα 
της Κυβερνήσεως». Στην προκειμένη περίπτωση, με το υπ’ 
αριθ. 2/2012 πρακτικό των υπηρετούντων εισαγγελικών 
λειτουργών της Εισαγγελίας Εφετών Ανατολικής Κρήτης 
καταρτίστηκε ο Κανονισμός Εσωτερικής Υπηρεσίας της 
νεοϊδρυθείσης ανωτέρω Εισαγγελίας Εφετών με το ακό¬ 
λουθο περιεχόμενο: 

Αρθρο 1 

Διεύθυνση της Εισαγγελίας 

Την Εισαγγελία διευθύνει ο Εισαγγελέας Εφετών, ο 
οποίος μεριμνά για την εύρυθμη λειτουργία της και έχει 
τις ακόλουθες αρμοδιότητες: 

1) Εκπροσωπεί την Εισαγγελία. 

2) Καθορίζει τις υπηρεσίες και ποινικά ακροατήρια των 
Εισαγγελικών Λειτουργών, τους αναθέτει την επεξεργα¬ 
σία δικογραφιών και παραγγέλλει οποιαδήποτε ενέρ¬ 
γεια που από το νόμο υπάγεται στα καθήκοντα τους. 

3) Μετέχει των συνεδριάσεων των ποινικών δικα¬ 
στηρίων, αναλαμβάνει την επεξεργασία δικογραφιών, 
αποφαίνεται επί των αιτήσεων επίσπευσης, μεριμνά 
για τον προσδιορισμό των δικογραφιών προς εκδίκα¬ 
ση και την εκτέλεση των αποφάσεων. Με πράξη του 
Εισαγγελέα Εφετών μπορούν να ανατίθενται στους 
λοιπούς Εισαγγελικούς Λειτουργούς ειδικότερα καθή¬ 
κοντα, όσον αφορά τον προσδιορισμό των υποθέσεων 
αρμοδιότητας τριμελούς εφετείου πλημμελημάτων, ή 
άλλων δικαστηρίων, την εκτέλεση των αποφάσεων, ή 
την εποπτεία συγκεκριμένων αντικειμένων της γραμ¬ 
ματείας της Εισαγγελίας. 

4) Ζητεί τη σύγκληση της Ολομέλειας του Εφετείου 
επί ζητημάτων γενικού ενδιαφέροντος, παρίσταται και 
μετέχει της συζητήσεως στην Ολομέλεια. 

5) Έχει την εποπτεία των εισαγγελιών πρωτοδικών 
και ανακριτικών γραφείων της περιφέρειας του, καθώς 
και την πειθαρχική δικαιοδοσία επί των Εισαγγελικών 
Λειτουργών του πρώτου βαθμού, σύμφωνα με τα ορι¬ 
ζόμενα στο νόμο. 

6) Προΐσταται της γραμματείας της Εισαγγελίας και 
αναθέτει καθήκοντα στους δικαστικούς υπαλλήλους και 
επιμελητές ανάλογα με τις λειτουργικές ανάγκες της 
υπηρεσίας, λαμβάνοντας υπόψη και τις ειδικές γνώσεις 
αυτών, εγκρίνει και χορηγεί τις άδειες στο προσωπικό 
της Γραμματείας της Εισαγγελίας. 


7) Έχει όποια άλλη αρμοδιότητα ορίζεται στο νόμο 
και αποφασίζει για οποιοδήποτε θέμα δεν προβλέπεται 
σ' αυτόν ή στον κανονισμό. 

8) Σε περίπτωση απουσίας ή κωλύματος του ο Εισαγ¬ 
γελέας Εφετών αναπληρώνεται από τον αρχαιότερο 
Αντεισαγγελέα Εφετών κατά το νόμο. 

Άρθρο 2 

Αρμοδιότητες- καθήκοντα Εισαγγελικών Λειτουργών 

Δεδομένου του αριθμού των οργανικών θέσεων των 
Εισαγγελικών Λειτουργών (τέσσερις) δεν συγκροτείται 
ολομέλεια (άρ. 14Α Ν.1756/1988). Στην αρμοδιότητα των 
υπηρετούντων στην Εισαγγελία Εφετών Εισαγγελικών 
Λειτουργών ανήκει η κατάρτιση, τροποποίηση ή συ¬ 
μπλήρωση του κανονισμού της Εισαγγελίας, η λήψη 
αποφάσεων για θέματα γενικότερου ενδιαφέροντος 
οργανώσεως και λειτουργίας της Εισαγγελίας και απο¬ 
νομής της ποινικής δικαιοσύνης και η κατάρτιση των 
τμημάτων διακοπών. 

Ειδικότερα οι Αντεισαγγελείς Εφετών: 

1) Εκτελούν την εσωτερική υπηρεσία της Εισαγγελί¬ 
ας, κατά τη διάρκεια της οποίας παραλαμβάνουν τις 
υποβαλλόμενες αιτήσεις, αναφορές και δικόγραφα, χα¬ 
ρακτηρίζουν και χρεώνουν την αλληλογραφία, υπογρά¬ 
φουν παραγγελίες μεταγωγών και λοιπά υπηρεσιακά 
έγγραφα, επιλαμβάνονται των τρεχόντων θεμάτων και 
ενημερώνουν τον Εισαγγελέα για τα σημαντικά κατά 
την κρίση τους έγγραφα και ζητήματα κατά τη διάρκεια 
της υπηρεσίας τους. 

2) Μετέχουν των συνεδριάσεων των ποινικών δικα¬ 
στηρίων. 

3) Επεξεργάζονται τις δικογραφίες που τους ανατί¬ 
θενται, εκδικάζουν ανακοπές κατά αποφάσεων ασφα¬ 
λιστικών μέτρων, αποφαίνονται επί των αιτήσεων για 
άσκηση ενδίκων μέσων ή άλλων αιτήσεων που χρεώ¬ 
νονται και εκτελούν τις παραγγελίες του Εισαγγελέα 
για οποιοδήποτε θέμα που από το νόμο υπάγεται στα 
καθήκοντά τους. 

Β) ΓΡΑΜΜΑΤΕΙΑ ΤΗΣ ΕΙΣΑΓΓΕΛΙΑΣ 

Σύμφωνα με το νόμο και ενόψει των προβλεπόμενων 
οργανικών θέσεων (πέντε δικαστικών υπαλλήλων και 
δύο δικαστικών επιμελητών), η γραμματεία της Εισαγ¬ 
γελίας συγκροτείται από ένα τμήμα και η κατανομή των 
υπαλλήλων γίνεται κατά τα αντικείμενα της γραμματεί¬ 
ας, που ορίζονται ως κατωτέρω: 

Αρθρο 3 

Διεύθυνση της Γ ραμματείας της Εισαγγελίας - 
Λογιστικό - Πρωτόκολλο. 

Ο Διευθύνων την γραμματεία της Εισαγγελίας, διευθύ¬ 
νει τις υπηρεσίες της γραμματείας, δίδει τις αναγκαίες 
οδηγίες στο προσωπικό της, αξιολογεί την απόδοσή 
του κατά τα οριζόμενα στον κώδικα δικαστικών υπαλ¬ 
λήλων, συντάσσει τις εκθέσεις, τις πράξεις και τα άλλα 
έγγραφα που απαιτεί ο νόμος για την πιστοποίηση των 
δικαστικών ενεργειών, εκδίδει αντίγραφα και πιστοποι¬ 
ητικά, τηρεί και ενημερώνει τα βιβλία που αναφέρονται 
στα καθήκοντά του, μεριμνά για την τήρηση του αρχείου 
και των άλλων αντικειμένων της εισαγγελίας και για 
την ασφαλή φύλαξη αυτών, εποπτεύει τα συνεργεία 
καθαρισμού και διαχειρίζεται τα θέματα προμηθειών και 
τις σχετικές πιστώσεις. Στα καθήκοντά του ανάγονται 
επίσης: Η εμπιστευτική αλληλογραφία και η τήρηση 

του εμπιστευτικού πρωτοκόλλου. Η διεκπεραίωση εγ¬ 
γράφων και της σχετικής διαδικασίας που αναφέρονται 
σε προαγωγές, μεταθέσεις, αποσπάσεις, άδειες ή άλ¬ 
λες υπηρεσιακές μεταβολές εισαγγελικών λειτουργών, 
δικαστικών υπαλλήλων και επιμελητών, καθώς επίσης 
σε πειθαρχικές υποθέσεις εισαγγελικών λειτουργών, 
δικαστικών υπαλλήλων, επιμελητών, συμβολαιογρά¬ 
φων και γενικά σε κάθε φύσεως συναφείς υποθέσεις. 
Η σύνταξη-υποβολή των πινάκων εργασιών της Εισαγ¬ 
γελίας και λοιπών στατιστικών πινάκων, η παραλαβή 
- καθαρογραφή - διεκπεραίωση των εκθέσεων επιθε- 
ωρήσεως, καθώς επίσης των πινάκων εργασιών των 
εισαγγελιών πρωτοδικών και των ανακριτών. Η τήρηση 
βιβλίου προσωρινά κρατουμένων κατηγορουμένων και 
η παρακολούθηση των ορίων προσωρινής κρατήσεως 
αυτών, η καθαρογραφή και διανομή της υπηρεσίας των 
εισαγγελικών λειτουργών, καθώς επίσης η ειδοποίηση 
των διαδίκων ή των συνηγόρων τους να λάβουν γνώση 
εισαγγελικών προτάσεων, η σύνταξη σχετικής βεβαιώ- 
σεως και η μνεία στον φάκελο της οικείας δικογραφίας 
Η μέριμνα για την βιβλιοθήκη της Εισαγγελίας. 

Γραμματεία-πρωτόκολλο-ασφαλιστικά: Τήρηση του 
πρωτοκόλλου της Εισαγγελίας (πλην του εμπιστευτι- 
κού), καταχώρηση εισερχομένων-εξερχομένων εγγρά¬ 
φων και δικογραφιών, παράδοση των προς χρέωση 
δικογραφιών στον Εισαγγελέα ή στα αρμόδια κατά 
περίπτωση τμήματα (προσδιορισμού, κατηγορητηρίων 
κ.ο.κ.), καταχώριση των χρεουμένων δικογραφιών, διεκ¬ 
περαίωση δικογραφιών αγνώστων δραστών, άρ. 43 και 
59 ΚΠΔ, διαβίβαση δικογραφιών στον Πρόεδρο Εφετών 
για απ' ευθείας παραπομπή στο ακροατήριο, τήρηση του 
διοικητικού αρχείου, παραλαβή-διεκπεραίωση αιτήσεων 
για άσκηση ενδίκων μέσων, ή άλλων αιτήσεων, διεκ¬ 
περαίωση γνωμοδοτήσεων εισαγγελέων για απονομή 
χάριτος, ανακοίνωση στους δικαστές αποφάσεων που 
αναιρέθηκαν (άρ. 522 ΚΠΔ), μεταγωγές κρατουμένων, 
καθαρογραφή διοικητικών εγγράφων. Διαδικασία ανα¬ 
κοπών κατά αποφάσεων ασφαλιστικών μέτρων εισαγ¬ 
γελέων πρωτοδικών. Τήρηση των βιβλίων που αναφέ- 
ρονται στα ανωτέρω αντικείμενα. 

Λογιστικό: Σύνταξη, παραλαβή, υποβολή καταστάσεων 
και εγγράφων που αναφέρονται στη μισθοδοσία των 
υπηρετούντων στην Εισαγγελία, έκδοση βεβαιώσεων 
αποδοχών, δικαιολογητικών για ασφαλιστικά ταμεία, 
διεκπεραίωση δικαιολογητικών για εκτός έδρας μετά¬ 
βαση και οδοιπορικών εξόδων, διαδικασία και έλεγχος 
δαπανών για αγορά αναλωσίμων, συντήρηση, επισκευές 
και καθαριότητα του κτιρίου. Διεκπεραίωση δικαιολο- 
γητικών αμοιβών πραγματογνωμόνων. 

Άρθρο 4 

Προσδιορισμός δικογραφιών - κατηγορητήρια 

Προσδιορισμός Πενταμελούς Εφετείου, στον οποίο 
ανήκει η παραλαβή, έλεγχος χρόνου παραγραφής, κα¬ 
ταχώρηση και διεκπεραίωση δικογραφιών αρμοδιότητας 
πενταμελούο εφετείου, μέχρι την εκδίκασή τους, ήτοι η 
κατανομή τους σε δικάσιμους σύμφωνα με τον προσ¬ 
διορισμό τους από τον αρμόδιο εισαγγελικό λειτουρ¬ 
γό, η σύνταξη εισαγωγικών εγγράφων και καταλόγων 
μαρτύρων και εγγράφων, σύμφωνα με τις οδηγίες του 
αρμόδιου εισαγγελικού λειτουργού, η σύνταξη και απο¬ 
στολή κλήσεων, η παραλαβή και συσχέτιση αποδεικτι¬ 
κών, δελτίων ποινικών μητρώων και λοιπών εγγράφων, η 


σύνταξη εκθεμάτων και πινακίων και η παράδοση στον 
Εισαγγελέα Εφετών της οικείας αναφοράς του εισαγγε¬ 
λέα της έδρας για κάθε δικάσιμο, η παραλαβή και εισα¬ 
γωγή αιτήσεων για ακύρωση αποφάσεως ή διαδικασίας 
αναστολών, συμπληρώσεως-διορθώσεως αποφάσεων 
και πρακτικών ή άλλων συναφών αιτήσεων, η υποβολή 
αναιρέσεων στην Εισαγγελία του Αρείου Πάγου, λοιπά 
ειδικά θέματα αρμοδιότητας πενταμελούς εφετείου, η 
τήρηση των βιβλίων που αφορούν το εν λόγω τμήμα. 

Ποοσδιορισμός Μ.Ο.Δ. - Μ.Ο.Ε., στον οποίο ανήκει η 
παραλαβή, έλεγχος χρόνου προσωρινής κρατήσεως και 
παραγραφής, καταχώρηση και διεκπεραίωση δικογρα¬ 
φιών αρμοδιότητας Μ.Ο.Δ. - Μ.Ο.Ε. μέχρι την εκδίκασή 
τους, ήτοι η κατανομή τους σε δικάσιμους σύμφωνα 
με τον προσδιορισμό τους από τον αρμόδιο εισαγγε- 
λικό λειτουργό, η σύνταξη εισαγωγικών εγγράφων και 
καταλόγων μαρτύρων και εγγράφων, σύμφωνα με τα 
οικεία σχέδια των χειριζόμενων τις δικογραφίες εισαγ- 
γελικών λειτουργών, η σύνταξη και αποστολή κλήσε¬ 
ων, η παραλαβή και συσχέτιση αποδεικτικών, δελτίων 
ποινικών μητρώων και λοιπών εγγράφων, η σύνταξη 
εκθεμάτων και πινακίων και η παράδοση στον Εισαγ¬ 
γελέα Εφετών της οικείας αναφοράς του εισαγγελέα 
της έδρας για κάθε δικάσιμο, η παραλαβή και εισαγωγή 
αιτήσεων ακυρώσεως αποφάσεως ή διαδικασίας, συ- 
μπληρώσεως-διορθώσεως αποφάσεων και πρακτικών, 
η υποβολή αναιρέσεων στην Εισαγγελία του Αρείου 
Πάγου και λοιπά ειδικά θέματα αρμοδιότητας των ανω¬ 
τέρω δικαστηρίων, η τήρηση των βιβλίων που αφορούν 
το εν λόγω τμήμα, η παράδοση των δικογραφιών με 
προσωρινά κρατουμένους στους εισαγγελείς για την 
εξακολούθηση ή παράταση της προσωρινής κρατήσεως 
και η διεκπεραίωση αιτήσεων άρσεως ή αντικαταστά- 
σεως της προσωρινής κρατήσεως, ή αντικαταστάσεως 
περιοριστικών όρων. Επίσης, η διαδικασία για την κα- 
τάρτιση-οριστικοποίηση του καταλόγου των ενόρκων, 
η διεκπεραίωση όλων των συναφών με τη συγκρότηση 
των ανωτέρω δικαστηρίων και τους ενόρκους θεμάτων 
Προσδιορισμός Τριμελούς και Μονομελούς Εφετείου 
Κακουργημάτων-Κατηγορητήρια, στον οποίο ανήκουν 
η παραλαβή, έλεγχος χρόνου προσωρινής κρατήσεως 
και παραγραφής, καταχώρηση και διεκπεραίωση δι¬ 
κογραφιών αρμοδιότητας τριμελούς και μονομελούς 
εφετείου κακουργημάτων μέχρι την εκδίκασή τους, ήτοι 
η κατανομή τους σε δικάσιμους σύμφωνα με τον προσ¬ 
διορισμό τους από τον αρμόδιο εισαγγελικό λειτουργό, 
η σύνταξη-καθαρογραφή κατηγορητηρίων, εισαγωγικών 
εγγράφων και καταλόγων μαρτύρων και εγγράφων, σύμ¬ 
φωνα με τα οικεία σχέδια των χειριζόμενων τις δικογρα¬ 
φίες εισαγγελικών λειτουργών, η σύνταξη και αποστολή 
κλήσεων και κλητηρίων θεσπισμάτων, η παραλαβή και 
συσχέτιση αποδεικτικών, δελτίων ποινικών μητρώων και 
λοιπών εγγράφων, η σύνταξη εκθεμάτων και πινακίων 
και η παράδοση στον Εισαγγελέα Εφετών της οικείας 
αναφοράς του εισαγγελέα της έδρας για κάθε δικάσι¬ 
μο, η παραλαβή και εισαγωγή αιτήσεων συγχωνεύσεων 
ποινών, ακυρώσεως αποφάσεως ή διαδικασίας, συμπλη- 
ρώσεως-διορθώσεως αποφάσεων και πρακτικών, λοιπά 
ειδικά θέματα αρμοδιότητας τριμελούς και μονομελούς 
εφετείου κακουργημάτων, η τήρηση των βιβλίων που 
αφορούν το εν λόγω τμήμα, η παράδοση των δικογρα¬ 
φιών με προσωρινά κρατουμένους στους εισαγγελείς 
για την εξακολούθηση ή παράταση της προσωρινής 

κρατήσεως και η διεκπεραίωση αιτήσεων άρσεως ή 
αντικαταστάσεως της προσωρινής κρατήσεως, ή αντι- 
καταστάσεως περιοριστικών όρων. 

Προσδιορισμός Τριμελούς Εφετείου Πλημμελημάτων 
- Ανηλίκων, στον οποίο ανήκουν η παραλαβή, έλεγχος 
χρόνου παραγραφής, καταχώρηση κα διεκπεραίωση 
δικογραφιών αρμοδιότητας τριμελούς εφετείου πλημ¬ 
μελημάτων (και ανηλίκων), μέχρι την εκδίκασή τους, 
ήτοι η κατανομή τους σε δικασίμους σύμφωνα με τον 
προσδιορισμό τους από τον αρμόδιο εισαγγελικό λει¬ 
τουργό, η σύνταξη-καθαρογραφή κατηγορητηρίων, ει¬ 
σαγωγικών εγγράφων και καταλόγων μαρτύρων και εγ¬ 
γράφων, σύμφωνα με τα οικεία σχέδια των χειριζόμενων 
τις δικογραφίες εισαγγελικών λειτουργών, η σύνταξη 
και αποστολή κλήσεων και κλητηρίων θεσπισμάτων, η 
παραλαβή και συσχέτιση αποδεικτικών, δελτίων ποινι¬ 
κών μήτρων και λοιπών εγγράφων, η σύνταξη εκθεμάτων 
και πινακίων και η παράδοση στον Εισαγγελέα Εφετών 
της οικείας αναφοράς του εισαγγελέα της έδρας για 
κάθε δικάσιμο, η διεκπεραίωση προσφυγών κατά κλη¬ 
τηρίων θεσπισμάτων (άρ. 322§3 ΚΠΔ), η παραλαβή και 
εισαγωγή αιτήσεων αναστολών, συγχωνεύσεως ποινών, 
ακυρώσεως αποφάσεως ή διαδικασίας, συμπληρώσε- 
ως-διορθώσεως αποφάσεων και πρακτικών, η υποβολή 
αναιρέσεων στην Εισαγγελία του Αρείου Πάγου, λοιπά 
ειδικά θέματα αρμοδιότητας τριμελούς εφετείου πλημ¬ 
μελημάτων και ανηλίκων, η τήρηση των βιβλίων που 
αφορούν το εν λόγω τμήμα. 

Αρθρο 5 

Βουλεύματα - εκτέλεση - δικαστική συνδρομή - 

εκδόσεις 

Τα αντικείμενα του οποίου είναι η καταχώρηση στο 
οικείο βιβλίο και διεκπεραίωση εισαγγελικών προτάσε¬ 
ων για έκδοση βουλευμάτων, η επίδοση-κοινοποίηση 
και εκτέλεση βουλευμάτων, η επίδοση και εκτέλεση 
αποφάσεων, η σύνταξη παραγγελιών για φυλάκιση, 
αποφυλάκιση, απόδοση εγγυήσεων, απόδοση κατασχε- 
μένων. Η τήρηση αλφαβητικού ευρετηρίου φυγόδικων, 
φυγόποινων και η παρακολούθηση της εκτελέσεως κατ’ 
αυτών. Η αναστολή της διαδικασίας κατά φυγόδικων, 
απαγόρευση εξόδου από την χώρα και παρακολούθησή 
τους. Η παραλαβή καταχώρηση, ευρετηρίαση και συσχέ¬ 
τιση σε ατομικούς φακέλους ευρωπαϊκών ενταλμάτων 
και διεθνών αγγελιών συλλήψεως και διεκπεραίωση 
της προβλεπόμενης διαδικασίας. Διαδικασία εκδόσε- 
ως με εντολή και μέριμνα των αρμοδίων εισαγγελέων 
ευρωπαϊκών ενταλμάτων σύλληψης και αιτημάτων για 
έκδοση καταδίκων ή υποδίκων. Η παραλαβή πολιτικών 
δικογράφων και διαδικασία επιδόσεων στην αλλοδαπή. 
Η καταχώρηση και διεκπεραίωση αιτήσεων δικαστικής 
συνδρομής από και προς την αλλοδαπή. Ο χειρισμός 
και διεκπεραίωση κάθε ζητήματος που ανακύπτει ανα¬ 
φορικά με την έκδοση και τη δικαστική συνδρομή κα¬ 
τόπιν εφαρμογής των συνθηκών Σέγκεν, Ευρωπαϊκού 
Δικαστικού δικτύου ΕΥΡΟΠΟΛ και των λοιπών διεθνών 
συνθηκών και συμβάσεων. Η τήρηση των βιβλίων που 
αφορούν το εν λόγω τμήμα. 

Αρθρο 6 
Επιμελητές 

Στα καθήκοντα αυτών ανήκει η παραλαβή της αλ¬ 
ληλογραφίας και των δικογραφιών από το ταχυδρο¬ 


μείο ή αλλού (δικαστήρια, εισαγγελίες, άλλες αρχές ή 
υπηρεσίες) και αντίστοιχη παράδοση αλληλογραφίας 
και δικογραφιών, η διανομή εγγράφων και δικογραφιών 
εντός της Εισαγγελίας και αντίστοιχη παραλαβή εγ¬ 
γράφων και δικογραφιών για αποστολή, διεκπεραίωση 
διαδικασίας αποστολής τους και τήρηση των οικείων 
βιβλίων και στοιχείων. Η επίδοση κλήσεων, κλητηρίων 
θεσπισμάτων, βουλευμάτων, αποφάσεων, διατάξεων και 
άλλων εγγράφων, σύνταξη και παράδοση στο αρμόδιο 
τμήμα του οικείου αποδεικτικού επιδόσεως. Εκτέλεση 
βοηθητικών εργασιών στα τμήματα της Εισαγγελίας, 
σύμφωνα με τις υπηρεσιακές ανάγκες, κατόπιν παραγ¬ 
γελίας της Γραμματέως της Εισαγγελίας. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει ως έχει τον Κανονισμό Εσωτερικής Υπηρε¬ 
σίας της Εισαγγελίας Εφετών Ανατολικής Κρήτης, που 
καταρτίστηκε με το υπ’ αριθ. 2/12 πρακτικό των υπηρε- 
τούντων σ’ αυτήν εισαγγελικών λειτουργών. 

Κρίθηκε, αποφασίσθηκε και δημοσιεύθηκε στην Αθήνα 
στις 18 Δεκεμβρίου 2012. 

Ο Εισαγγελέας 
ΙΩΑΝΝΗΣ ΤΕΝΤΕΣ 

-♦- 

Αριθ. απόφ. 4/2012 (4) 

Έγκριση του Κανονισμού Εσωτερικής Λειτουργίας της 
Εισαγγελίας Εφετών Εύβοιας, που καταρτίστηκε με 
την υπ’ αριθ. 14/12 Πράξη των υπηρετούντων σ’ αυ¬ 
τήν εισαγγελικών λειτουργών. 

Η ΟΛΟΜΕΛΕΙΑ 

ΤΗΣ ΕΙΣΑΓΓΕΛΙΑΣ ΤΟΥ ΑΡΕΙΟΥ ΠΑΓΟΥ 

Στην Αθήνα και στο γραφείο του Εισαγγελέα του 
Αρείου Πάγου (Λεωφ. Αλεξάνδρας 121 - 4ος όροφος) 
σήμερα την 18η Δεκεμβρίου 2012, ημέρα Τρίτη και ώρα 
12.00 συνήλθε, η Ολομέλεια της Εισαγγελίας του Αρείου 
Πάγου. 

Παρέστησαν ο Εισαγγελέας του Αρείου Πάγου Ιωάννης 
Τέντες και οι Αντεισαγγελείς: 1) Αθανάσιος Κονταξής, 
2) Ευτέρπη Κουτζαμάνη, 3) Αναστάσιος Κανελλόπουλος, 

4) Μιλτιάδης Ανδρειωτέλλης, 5) Γεώργιος Παντελής, 
6) Γεώργιος Μπόμπολης, 7) Αθανάσιος Κατσιρώδης, 
8) Νικόλαος Παντελής, 9) Σταύρος Μαντακιοζίδης και 
10) Δημήτριος Δασούλας, 11) Βασίλειος Πλιώτας. 

Απούσιασαν λόγω κωλύματος οι Αντεισαγγελείς: 
1) Ρούσσος- Εμμανουήλ Παπαδάκης, 2) Παναγιώτης Νικο- 
λούδης, 3) Νικόλαος Τσάγγας, 4) Γεώργιος Κολιοκώστας, 

5) Ξένη Δημητρίου- Βασιλοπούλου και 6) Ευάγγελος 
Παντιώρας. 

Παρέστη ως Γραμματέας η αναπληρώτρια Προϊστα- 
μένη Διεύθυνσης της Εισαγγελίας του Αρείου Πάγου 
Χρυσάνθη Σημαντήρα. 

Η Ολομέλεια συγκλήθηκε νομίμως, μετά από έγγραφη 
πρόσκληση του Εισαγγελέα του Αρείου Πάγου προς 
τους υπηρετούντες στην Εισαγγελία του Αρείου Πάγου 
Αντεισαγγελείς (άρθρο 14Α ν. 1756/88), προκειμένου να 
επιληφθεί του υπ’ αριθ. πρωτ. 1575-6/13-7-12 εγγράφου 
της Εισαγγελέως Εφετών Εύβοιας, το οποίο έχει ως 
ακολούθως: «Σε εκτέλεση της υπ’ αριθ. 2571/ 20-6-2012 
παραγγελίας Σας, και σύμφωνα με την υπ’ αριθ. 2/2012 
εγκύκλιό Σας, σας υποβάλουμε την υπ’ αριθ. 14/12 Πράξη 
της Εισαγγελέως Εφετών Εύβοιας, που αφορά τον κα- 

νονισμό της υπηρεσίας μας, και σας παρακαλούμε για 
την κύρωσή του, από την Ολομέλεια της Εισαγγελίας 
του Αρείου Πάγου, σύμφωνα με την παρ. 4 του στοιχ. Α' 
«Κανονισμοί» του άρθρου 14 Ν. 1756/1988, όπως αντικατα- 
στάθηκε με την παρ. 1 του άρθρου 86 του Ν. 4055/2012». 

Ο Εισηγητής Αντεισαγγελέας του Αρείου Πάγου 
Αναστάσιος Κανελλόπουλος, αφού έθεσε υπόψη των 
μελών της Ολομέλειας: α) το παραπάνω έγγραφο της 
Εισαγγελέως Εφετών Εύβοιας και β) την υπό κρίση υπ’ 
αριθ. 14/12 Πράξη των υπηρετούντων στην Εισαγγελία 
Εφετών Εύβοιας εισαγγελικών λειτουργών εισηγήθηκε 
την έγκρισή της. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Επειδή, κατά την παρ. 7 του στοιχείου Α' «Κανονισμοί» 
του άρθρου 17 του Ν. 1756/1988 «Κώδικας Οργανισμού 
Δικαστηρίων και Κατάστασης Δικαστικών Λειτουρ¬ 
γών», όπως αντικαταστάθηκε με το άρθρ. 86 παρ. 2 του 
Ν. 4055/2012 (ΦΕΚ 51/12-3-2012), «οι κανονισμοί και οι 
τροποποιήσεις τους υποβάλλονται αμέσως στις οικεί¬ 
ες ολομέλειες των ανωτάτων δικαστηρίων, οι οποίες 
έχουν δικαίωμα συμπλήρωσης, τροποποίησης ή ακύ¬ 
ρωσης αυτών, ως προς όλα τα σημεία και ειδικότερα 
ως προς τον αριθμό των δικασίμων και των υποθέσεων 
που προσδιορίζονται σε κάθε δικάσιμο. Οι κανονισμοί 
ισχύουν μόνο μετά την τελική έγκρισή τους από τις 
ολομέλειες των ανωτάτων δικαστηρίων και αφού δια- 
βιβασθούν στον Υπουργό Δικαιοσύνης, Διαφάνειας και 
Ανθρωπίνων Δικαιωμάτων δημοσιεύονται στην Εφημε¬ 
ρίδα της Κυβερνήσεως». Στην προκειμένη περίπτωση, 
με την υπ’ αριθ. 14/2012 πράξη των υπηρετούντων εισαγ- 
γελικών λειτουργών της Εισαγγελίας Εφετών Εύβοιας 
καταρτίστηκε ο Κανονισμός Εσωτερικής Υπηρεσίας 
της νεοϊδρυθείσης ανωτέρω Εισαγγελίας Εφετών με 
το ακόλουθο περιεχόμενο: 

«ΑΡΘΡΟ 1 

ΤΜΗΜΑΤΑ ΓΡΑΜΜΑΤΕΙΑΣ 

Η Γραμματεία της Εισαγγελίας κατανέμεται σε τέσ¬ 
σερα (4) τμήματα, των οποίων η συγκρότηση και αρ¬ 
μοδιότητα καθορίζονται στα άρθρα που ακολουθούν: 

ΑΡΘΡΟ 2 

ΤΜΗΜΑ ΔΙΟΙΚΗΣΕΩΣ 

Τα αντικείμενα αυτού είναι: Αλληλογραφία και τήρη¬ 
ση πρωτοκόλλου κοινού και εμπιστευτικού - μεταγωγές 
κρατουμένων στα δικαστήρια, στην ανάκριση ή άλλες 
δημόσιες αρχές, διαβίβαση αλληλογραφίας μεταγωγών 
για λόγους υγείας στο Υπουργείο Δικαιοσύνης για έγκρι¬ 
ση- Εκδόσεις και δικαστική συνδρομή - Υπηρεσία Εισαγ- 
γελικών Λειτουργών -Έγγραφα υπηρεσιακών μεταβολών 
Εισαγγελικών λειτουργών, υπαλλήλων υποβολή πινάκων 
εργασιών Εισαγγελικών λειτουργών και στατιστικών πι¬ 
νάκων στην Εισαγγελία του Αρείου Πάγου - Εκθέσεις 
επιθεωρήσεως Εισαγγελίας Πλημμελειοδικών Εύβοιας 
και Θηβών - Έλεγχος πινάκων εργασιών ανακριτών και 
προανακριτικών υπαλλήλων καθώς και έλεγχος των εκ¬ 
θέσεων επιθεωρήσεων των Φυλακών - Ατομικές εκθέσεις 
και βιογραφικά σημειώματα Εισαγγελικών Λειτουργών και 
υπαλλήλων, τήρηση ατομικών φακέλων αυτών. Ετήσιες 
εκθέσεις επιθεωρήσεως Εισαγγελίας Εφετών - Καθαρο- 
γραφή διοικητικών προτάσεων και πορισμάτων, πράξεων 
και γνωμοδοτήσεων Εισαγγελέων - Διεκπεραίωση πειθαρ¬ 


χικών υποθέσεων της αρμοδιότητας της Εισαγγελίας. Αι¬ 
τήσεις για άσκηση ενδίκων μέσων κατ' αποφάσεων ή βου¬ 
λευμάτων που ανήκουν στην αρμοδιότητα του Εισαγγελέα 
Εφετών - Διεκπεραίωση διαφόρων αιτήσεων κρατουμένων. 
Τήρηση αρχείου εγκυκλίων Υπουργείου Δικαιοσύνης και 
Εισαγγελέως Αρείου Πάγου και ενέργειες πάνω σ’ αυ¬ 
τές. Έλεγχος και έγκριση αμοιβών πραγματογνωμόνων. 
Έγκριση και έλεγχος δαπανών για τις μεταβάσεις εκτός 
έδρας δικαστικών λειτουργών. Ανακοπές κατ’ αποφάσεων 
ασφαλιστικών μέτρων Α.Ν. 1539/38. Προσφυγές. Παραλαβή, 
καταχώρηση, μέριμνα για τη χρέωση στους εισαγγελικούς 
λειτουργούς, περαιτέρω διαδικασία επί προσφυγών κατά 
διατάξεων άρθρου 47 Κ.Π.Δ. και ανακοπών επί ασφαλιστι¬ 
κών μέτρων. Διαδικασία άρθρου 43 Κ.Π.Δ. και Προσφυγών 
κατά κλητήριων θεσπισμάτων κατ’ άρθρο 322 Κ.Π.Δ. 

Χάρητες: Παραλαβή αιτήσεων, καταχώρηση, καθαρο- 
γραφή γνωμοδοτήσεων και αποστολή στο Υπουργείο 
Δικαιοσύνης. 

Διαχείριση μηνιαίας επιχορηγήσεως για γραφική ύλη 
και λογοδοσία- Διαδικασία αγοράς και επισκευής εξο¬ 
πλισμού της Εισαγγελίας. 

ΑΡΘΡΟ 3 

Β. ΤΜΗΜΑ ΜΙΚΤΟΥ ΟΡΚΩΤΟΥ ΔΙΚΑΣΤΗΡΙΟΥ 
και ΜΙΚΤΟΥ ΟΡΚΩΤΟΥ ΕΦΕΤΕΙΟΥ (Μ.Ο.Δ. Και Μ.Ο.Ε.) - 
ΒΟΥΛΕΥΜΑΤΩΝ 

Τα αντικείμενα του τμήματος αυτού είναι: Παραλα¬ 
βή, καταχώρηση και προσδιορισμός των δικογραφιών 
Μ.Ο.Δ. και Μ.Ο.Ε. - Σύνταξη κλήσεων και φροντίδα για 
την επίδοση -Έλεγχος χρόνου προσωρινής κρατήσεως, 
κατάρτιση ετησίων καταλόγων ενόρκων - Μέριμνα για 
την κοινοποίηση αποφάσεων λιπενόρκων - Πινάκια κλπ. 
Επίσης κάθε άλλο σχετικό, δηλ. Απόδοση εγγυήσεων, 
διαδικασία φυλακίσεως και αποφυλακίσεως, κοινοποί¬ 
ηση αποφάσεων για λιπομαρτυρία, συλλήψεις - πιστο¬ 
ποιητικά - σύνταξη διατάξεων αναστολής διαδικασίας 
- σύνταξη διατάξεων αναστολής εκτελέσεως ποινής 
λιπομαρτύρων. Παραλαβή και καταχώρηση δικογραφιών 
με πρωτόδικα βουλεύματα - Ευρετηρίαση - Έλεγχος 
παραγραφής και χρόνου κινήσεως. Μέριμνα χρεώσεως 
σε Εισαγγελικούς Λειτουργούς για τον έλεγχο βουλευ¬ 
μάτων ή και περαιτέρω διαδικασία επί τυχόν εφέσεων 
κατ’ αυτών. Καταχώρηση προτάσεων στα βιβλία - Ενη¬ 
μέρωση ειδικού βιβλίου και ειδοποίηση συνηγόρων να 
λάβουν γνώση. Κοινοποίηση βουλευμάτων Συμβουλίου 
Εφετών και εκτέλεση - Υποβολή αναιρέσεων στην Ει¬ 
σαγγελία του Αρείου Πάγου. Απόδοση εγγυήσεων και 
διαδικασία φυλακίσεως και αποφυλακίσεως. Μέριμνα 
για χρέωση και διεκπεραίωση των δικογραφιών που 
αφορούν στον Ν. 1608/1950 και κάθε άλλο σχετικό με 
το τμήμα αντικείμενο. 

ΑΡΘΡΟ 4 

ΤΜΗΜΑ ΤΡΙΜΕΛΟΥΣ ΕΦΕΤΕΙΟΥ 

ΚΑΚΟΥΡΓΗΜΑΤΩΝ ΚΑΙ ΠΕΝΤΑΜΕΛΟΥΣ ΕΦΕΤΕΙΟΥ 

Τα αντικείμενα του τμήματος αυτού είναι: Καταχώ¬ 
ρηση και προσδιορισμός των δικογραφιών. Έλεγχος 
χρόνου προσωρινής κρατήσεως. Διεκπεραίωση αιτήσε¬ 
ων αντικαταστάσεως προσωρινής κρατήσεως ή άλλου 
περιεχομένου, σχετικών με τις δικογραφίες του τμή¬ 
ματος. Πινάκια και εκθέματα. Κοινοποίηση διατάξεων 
Προέδρου Εφετών. Διαδικασία πραγματογνωμοσυνών. 
Σύνταξη και αποστολή κλήσεων. Σύνταξη και αποστολή 
κλητήριων θεσπισμάτων. Παρακολούθηση για την έγκαι- 

ρη και έγκυρη επίδοση των κλήσεων και των κλητήριων 
θεσπισμάτων. Ταξινόμηση των αποδεικτικών. Κατάρτιση 
πινακίων και εκθεμάτων. Νοσηλείες κατ’ οίκον. Εκτέλεση 
αποφάσεων και διατάξεων φυγόποινων, φυγοδίκων. Επι¬ 
μετρήσεις ποινών και εκτέλεση όλων των αποφάσεων 
ως προς τις κύριες και παρεπόμενες ποινές. Αρχειοθέ¬ 
τηση δικογραφιών. Διεκπεραίωση αιτήσεων των άρθρων 
471 και 497 Κ.Π.Δ. Συγχωνεύσεις. Εκτέλεση ερήμην απο¬ 
φάσεων. Σύνταξη διατάξεων για την αθροιστική έκτιση 
ποινών κατόπιν ευεργετικού υπολογισμού κλπ. και κάθε 
άλλο σχετικό με το Τμήμα αντικείμενο. 

ΑΡΘΡΟ 5 

ΤΜΗΜΑ ΤΡΙΜΕΛΟΥΣ ΕΦΕΤΕΙΟΥ ΠΛΗΜΜΕΛΗΜΑΤΩΝ 

Τα αντικείμενα του Τμήματος αυτού είναι: Παραλα¬ 
βή, φακέλωμα και καταχώρηση των δικογραφιών. Μέ¬ 
ριμνα για την επεξεργασία από τους Εισαγγελικούς 
Λειτουργούς. Κατανομή δικογραφιών σε δικάσιμους. 
Σύνταξη κατηγορητηρίων. Υποβολή αναιρέσεων με τις 
δικογραφίες στην Εισαγγελία Αρείου Πάγου. Ανακλή¬ 
σεις αναστολών και λοιπά ειδικά θέματα αρμοδιότητος 
Τριμελούς Εφετείου Πλημ/των. Πινάκια και εκθέματα. 
Επεξεργασία δικογραφιών με ανυποστήρικτες εφέσεις. 
Συσχετισμός αποδεικτικών επιδόσεως, ποινικών μητρώ¬ 
ων και άλλων εγγράφων με τις αντίστοιχες δικογραφίες. 
Σύνταξη κλήσεων και καταχώρησή τους στα βιβλία. Αρ¬ 
χειοθέτηση δικογραφιών. Διαδικασία επί δικογραφιών 
προσώπων ιδιάζουσας δωσιδικίας. Εκτέλεση αποφάσε¬ 
ων (φυλακίσεις, αποφυλακίσεις, δημεύσεις, αποδόσεις 
εγγυήσεων και κατασχεθέντων). Κάθε άλλο αντικείμενο 
σχετικά με το τμήμα αυτό. 

ΑΡΘΡΟ 6 

ΔΙΕΥΘΥΝΣΗ - ΕΠΟΠΤΕΙΑ 

Τις εργασίες των τμημάτων διευθύνει, παρακολου¬ 
θεί και συντονίζει η προϊσταμένη της Διευθύνσεως της 
Γραμματείας που δίνει και τις αναγκαίες οδηγίες στο 
προσωπικό για την κανονική και εύρυθμη λειτουργία 
των υπηρεσιών. 

Η εποπτεία όλων των υπηρεσιών της Γ ραμματείας 
ανήκει στον Εισαγγελέα που διευθύνει την Εισαγγελία 
και είτε την ασκεί ο ίδιος προσωπικώς είτε αναθέτει 
κατά την κρίση του, ορισμένα τμήματα ή θέματα και 
αντικείμενα ή Αντεισαγγελέα. 

ΑΡΘΡΟ 7 

ΤΕΛΙΚΕΣ ΔΙΑΤΑΞΕΙΣ 

Από της ενάρξεως ισχύος του κανονισμού αυτού κα- 
ταργείται η υπ’ αριθ. 13/2011 πράξη της προϊστάμενης 
των υπηρεσιών της Εισαγγελίας Εφετών Εύβοιας. 

Η ισχύς του Κανονισμού αυτού αρχίζει από την δημο¬ 
σίευσή του στην Εφημερίδα της Κυβερνήσεως. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει ως έχει τον Κανονισμό Εσωτερικής Υπηρεσί¬ 
ας της Εισαγγελίας Εφετών Εύβοιας, που καταρτίστηκε 
με την υπ’ αριθ. 14/12 Πράξη των υπηρετούντων σ’ αυτή 
εισαγγελικών λειτουργών. 

Κρίθηκε, αποφασίσθηκε και δημοσιεύθηκε στην Αθήνα 
στις 18 Δεκεμβρίου 2012. 

Ο Εισαγγελέας 
ΙΩΑΝΝΗΣ ΤΕΝΤΕΣ 


Αριθ. απόφ. 6/2012 (5) 

Έγκριση του Κανονισμού Εσωτερικής Λειτουργίας της 
Εισαγγελίας Πρωτοδικών Θηβών, που καταρτίστη¬ 
κε με την υπ’ αριθ. 124/12 Πράξη των υπηρετούντων 
σ’ αυτήν εισαγγελικών λειτουργών. 

Η ΟΛΟΜΕΛΕΙΑ 

ΤΗΣ ΕΙΣΑΓΓΕΛΙΑΣ ΤΟΥ ΑΡΕΙΟΥ ΠΑΓΟΥ 

Στην Αθήνα και στο γραφείο του Εισαγγελέα του 
Αρείου Πάγου (Λεωφ. Αλεξάνδρας 121 - 4ος όροφος) 
σήμερα την 18η Δεκεμβρίου 2012, ημέρα Τρίτη και ώρα 
12.00 συνήλθε, η Ολομέλεια της Εισαγγελίας του Αρείου 
Πάγου. 

Παρέστησαν ο Εισαγγελέας του Αρείου Πάγου Ιωάννης 
Τέντες και οι Αντεισαγγελείς: 1) Αθανάσιος Κονταξής, 
2) Ευτέρπη Κουτζαμάνη, 3) Αναστάσιος Κανελλόπουλος, 

4) Μιλτιάδης Ανδρειωτέλλης, 5) Γεώργιος Παντελής, 
6) Γεώργιος Μπόμπολης, 7) Αθανάσιος Κατσιρώδης, 
8) Νικόλαος Παντελής, 9) Σταύρος Μαντακιοζίδης και 
10) Δημήτριος Δασούλας, 11) Βασίλειος Πλιώτας. 

Απούσιασαν λόγω κωλύματος οι Αντεισαγγελείς: 
1) Ρούσσος- Εμμανουήλ Παπαδάκης, 2) Παναγιώτης Νικο- 
λούδης, 3) Νικόλαος Τσάγγας, 4) Γεώργιος Κολιοκώστας, 

5) Ξένη Δημητρίου- Βασιλοπούλου και 6) Ευάγγελος 
Παντιώρας. 

Παρέστη ως Γραμματέας η αναπληρώτρια Προϊστα- 
μένη Διεύθυνσης της Εισαγγελίας του Αρείου Πάγου 
Χρυσάνθη Σημαντήρα. 

Η Ολομέλεια συγκλήθηκε νομίμως, μετά από έγγραφη 
πρόσκληση του Εισαγγελέα του Αρείου Πάγου προς 
τους υπηρετούντες στην Εισαγγελία του Αρείου Πάγου 
Αντεισαγγελείς (άρθρο 14Α ν. 1756/88), προκειμένου να 
επιληφθεί του υπ’ αριθ. 1138/3-11-12 εγγράφου του Ει- 
σαγγελέως Πρωτοδικών ©ηβών, το οποίο έχει ως ακο¬ 
λούθως: «Σας υποβάλλουμε την υπ’ αριθ. 124/30-11-2012 
Πράξη Συνεδρίασης των Εισαγγελικών Λειτουργών της 
Εισαγγελίας πρωτοδικών Θηβών και Σας παρακαλούμε 
για την έγκρισή του από την Ολομέλεια των Εισαγγε¬ 
λέων του Αρείου Πάγου, σύμφωνα με το άρθ. 7 στοιχ. 
Α' «Κανονισμοί» του άρθρου 17 Ν. 1756/1988, όπως αντι- 
καταστάθηκε με την παρ. 86 του Ν. 4055/2012». 

Ο Εισηγητής Αντεισαγγελέας του Αρείου Πάγου Ανα¬ 
στάσιος Κανελλόπουλος, αφού έθεσε υπόψη των μελών 
της Ολομέλειας: α) το παραπάνω έγγραφο του Εισαγ- 
γελέως Πρωτοδικών ©ηβών και β) την υπό κρίση υπ’ 
αριθ. 124/12 Πράξη των υπηρετούντων στην Εισαγγελία 
Πρωτοδικών ©ηβών εισαγγελικών λειτουργών εισηγή- 
θηκε την έγκρισή της. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Επειδή, κατά την παρ. 7 του στοιχείου Α’ «Κανονισμοί» 
του άρθρου 17 του Ν. 1756/1988 «Κώδικας Οργανισμού 
Δικαστηρίων και Κατάστασης Δικαστικών Λειτουρ¬ 
γών», όπως αντικαταστάθηκε με το άρθρ. 86 παρ. 2 του 
Ν. 4055/2012 (ΦΕΚ 51/12-3-2012), «οι κανονισμοί και οι 
τροποποιήσεις τους υποβάλλονται αμέσως στις οικείες 
ολομέλειες των ανωτάτων δικαστηρίων, οι οποίες έχουν 
δικαίωμα συμπλήρωσης, τροποποίησης ή ακύρωσης αυ¬ 
τών, ως προς όλα τα σημεία και ειδικότερα ως προς τον 
αριθμό των δικασίμων και των υποθέσεων που προσ¬ 
διορίζονται σε κάθε δικάσιμο. Οι κανονισμοί ισχύουν 
μόνο μετά την τελική έγκρισή τους από τις ολομέλειες 
των ανωτάτων δικαστηρίων και αφού διαβιβασθούν 

στον Υπουργό Δικαιοσύνης, Διαφάνειας και Ανθρωπί¬ 
νων Δικαιωμάτων δημοσιεύονται στην Εφημερίδα της 
Κυβερνήσεως». Στην προκειμένη περίπτωση, με την υπ’ 
αριθ. 124/2012 πράξη των υπηρετούντων εισαγγελικών 
λειτουργών της Εισαγγελίας Πρωτοδικών Θηβών κα¬ 
ταρτίστηκε ο κανονισμός εσωτερικής υπηρεσίας της 
ανωτέρω Εισαγγελίας Πρωτοδικών με το ακόλουθο 
περιεχόμενο: 

«Α) Η Εισαγγελία Πρωτοδικών Θηβών ως δικαστική 
υπηρεσία διαρθρώνεται εξ απόψεως προσωπικού ως 
ακολούθως: 

α) ο διευθύνων Εισαγγελέας Πλημ/κών β) οι εισαγγε- 
λικοί λειτουργοί (αντεισαγγελείς Πρωτοδικών και πάρε- 
δροι Εισαγγελίας) 1 γ) ο Προϊστάμενος της Γραμματείας 
(δικαστικός υπάλληλος) 1 δ) οι Προϊστάμενοι Τμημάτων 
της Γ ραμματείας 1 ε) οι (δικαστικοί) υπάλληλοι της Γ ραμ¬ 
ματείας 1 στ) οι δικαστικοί επιμελητές. 

Β) Το εισαγγελικό έργο περιλαμβάνει ενδεικτικά τις 
ακόλουθες εργασίες: α) επεξεργασία μηνύσεων 1 β) επε¬ 
ξεργασία δικογραφιών (Εισαγγελικών Γ ραφείων) 1 γ) γνω¬ 
μοδοτήσεις σε ανακριτικές δικογραφίες 1 δ) εκτέλεση 
δικαστικών αποφάσεων 1 ε) εποπτεία ποινικού μητρώου 1 
στ) εποπτεία των Φυλακών περιφέρειας Πρωτοδικεί¬ 
ου Θηβών 1 ζ) επεξεργασία δικογραφιών ασφαλιστικών 
μέτρων νομής κατά Δημοσίου, Ο.Τ.Α. κ.λ.π. 1 η) παρεμπί- 
πτουσες προτάσεις 1 θ) ακροάσεις του κοινού 1 1 ) άσκηση 
αυτόφωρης διαδικασίας (συνοδείες) 1 ια) προσδιορισμός 
υποθέσεων ανά δικάσιμο 1 ιβ) εποπτεία και αντιμετώ¬ 
πιση της εγκληματικότητας των ανηλίκων 1 ιγ) αντιμε¬ 
τώπιση της ενδοοικογενειακής βίας 1 ιδ) εποπτεία και 
αντιμετώπιση υποθέσεων αγορανομικού ενδιαφέροντος 1 
ιε) εποπτεία και αντιμετώπιση υποθέσεων φορολογικού 
ενδιαφέροντος 1 ιστ) εποπτεία και αντιμετώπιση υποθέ¬ 
σεων περιβαλλοντικού ενδιαφέροντος 1 ιζ) εποπτεία και 
αντιμετώπιση υποθέσεων εργασιακής ασφάλειας 1 ιστ) 
εποπτεία και έλεγχος του έργου των προανακριτικών 
οργάνων 1 ιη) εποπτεία και έλεγχος του έργου συμβο¬ 
λαιογράφων, υποθηκοφυλάκων 1 ιθ) άσκηση καθηκόντων 
Εισαγγελέως έδρας 1 κ) συνδρομή στην Αστυνομική Αρχή 
για κατ' οίκον έρευνες κλπ. 

Γ) Ο Δ/νων την Εισαγγελία Πρωτοδικών έχει ενδει¬ 
κτικούς (πέραν του καθαρώς εισαγγελικού έργου) και 
τις ακόλουθες αρμοδιότητες: α) άσκηση διοίκησης του 
συνόλου της υπηρεσίας 1 β) ανάθεση μηνύσεων και δι¬ 
κογραφιών προς επεξεργασία σε εισαγγελικούς λει¬ 
τουργούς 1 γ) κατανομή (με πράξεις) του εισαγγελικού 
έργου ανά τομείς ενδιαφέροντος σε εισαγγελικούς 
λειτουργούς 1 δ) κατάρτιση υπηρεσιών εισαγγελικών 
λειτουργών 1 ε) στελέχωση τμημάτων Γραμματείας 1 
στ) ανάθεση καθηκόντων Προϊσταμένου Γραμματεί¬ 
ας 1 ζ) ανάθεση καθηκόντων Προϊσταμένων Τμημάτων 
Γραμματείας 1 η) ανάθεση καθηκόντων Προϊσταμένου 
δικαστικών επιμελητών. 

Δ) Οι εισαγγελικοί λειτουργοί (αντεισαγγελείς Πρω¬ 
τοδικών και πάρεδροι Εισαγγελίας) έχουν ενδεικτι- 
κώς (πέραν του καθαρώς εισαγγελικού έργου) και τις 
ακόλουθες αρμοδιότητες: α) αναπλήρωση Δ/νοντος ή 
άλλων εισαγγελικών λειτουργών, εφόσον κωλύονται 1 
β) ανάθεση παρακολούθησης τομέων του εισαγγελι- 
κού έργου 1 γ) ανάθεση παρακολούθησης τομέων του 
γραμματειακού έργου 1 δ) ανάθεση παρακολούθησης 
έργου προανακριτικών οργάνων 1 ε) επιθεώρηση συμ¬ 
βολαιογράφων, υποθηκοφυλάκων 1 στ) συνδρομή στην 


Αστυνομική Αρχή για κατ' οίκον έρευνες κλπ. 1 ζ) επο¬ 
πτεία των Φυλακών περιφερείας Πρωτοδικείου Θηβών. 

Ε) Η Γραμματεία εξ απόψεως έργου διαρθρώνεται σε 
δυο (2) κύρια Τμήματα: α) το Τμήμα της Προδικασίας 
και β) το τμήμα της Εκτέλεσης δικαστικών αποφάσεων. 

ΣΤ) Το έργο της Γραμματείας (παρακολουθηματικό- 
υποστηρικτικό του έργου των εισαγγελικών λειτουρ¬ 
γών) κατανέμεται ενδεικτικά στους ακόλουθους τομείς: 
α) Πρωτόκολλο 1 β) μηνύσεις 1 γ) διακίνηση δικογραφι¬ 
ών 1 δ) κατηγορητήρια 1 ε) Προσδιορισμός Μονομελούς 1 
στ) Προσδιορισμός Τριμελούς, ζ) Βουλεύματα 1 η) εκτέ¬ 
λεση δικαστικών αποφάσεων 1 θ) ποινικό μητρώο 1 ι) δι¬ 
οικητικό 1 ια) ανηλίκων. 

Ζ) Το Α' Τμήμα (Προδικασίας) παρακολουθεί-υποστη- 
ρίζει τους εισαγγελικούς λειτουργούς στους τομείς: 
α) μηνύσεις 1 β) διακίνηση δικογραφιών 1 γ) κατηγορητή¬ 
ρια 1 δ) Προσδιορισμός Μονομελούς 1 ε) Προσδιορισμός 
Τριμελούς 1 στ) Βουλεύματα. 

Η) Το Β' Τμήμα (Εκτέλεσης δικαστικών αποφάσεων) 
παρακολουθεί-υποστηρίζει τους εισαγγελικούς λειτουρ¬ 
γούς στους τομείς: α) Πρωτόκολλο 1 β) εκτέλεση δικα¬ 
στικών αποφάσεων 1 γ) ποινικό μητρώο 1 δ) διοικητικό 1 
ε) ανηλίκων. 

Θ) Ο Προϊστάμενος της Γραμματείας (δικαστικός 
υπάλληλος) έχει ενδεικτικούς (πέραν του καθαρώς 
γραμματειακού έργου) και τις ακόλουθες αρμοδιότητες: 
α) εισηγήσεις στον Δ/νοντα για οτιδήποτε αφορά την 
εύρυθμη λειτουργία της Γραμματείας 1 β) παρακολού¬ 
θηση θεμάτων προσωπικού (άδειες, βιβλίο προσερχό- 
μενων, κατάρτιση υπηρεσιών κ.λ.π.) 1 γ) παρακολούθηση 
επιθεωρήσεων συμβολαιογράφων, υποθηκοφυλάκων 
κ.λ.π. 1 δ) παρακολούθηση των οικονομικών-λογιστικών 
θεμάτων υπηρεσίας 1 ε) συγκέντρωση & υποβολή (στις 
αρμόδιες υπηρεσίες) στατιστικών στοιχείων 1 στ) συ¬ 
γκέντρωση αλληλογραφίας και εσωτερική διανομή εγ¬ 
γράφων μετά το χαρακτηρισμό τους από το Δ/νοντα 1 
ζ) παρακολούθηση θεμάτων σχετικά με τη λειτουργία 
του Μ.Ο.Δ. (κατάρτιση πινάκων ενόρκων, κλήσεις κ.λ.π.) 1 
η) παρακολούθηση θεμάτων σχετικών με τους πραγμα- 
τογνώμονες (κατάρτιση πινάκων, αμοιβές κ.λ.π.) θ) επα¬ 
φές με εμπλεκόμενες αρμόδιες υπηρεσίες ι) ανάθεση 
της αναπλήρωσής του ή/και μέρους των αρμοδιοτήτων 
του σε άλλο/άλλους υπάλληλο/ους. 

I) Οι Προϊστάμενοι Τμημάτων της Γ ραμματείας έχουν 
ενδεικτικώς (πέραν του καθαρώς γραμματειακού έργου) 
και τις ακόλουθες αρμοδιότητες: α) ανάθεση καθηκό¬ 
ντων και καθημερινού έργου στους υπαλλήλους του 
Τμήματός τους 1 β) εισηγήσεις στον Προϊστάμενο της 
Γραμματείας για οτιδήποτε αφορά την εύρυθμη λει¬ 
τουργία του Τμήματός τους γ) γνωμοδότηση για τις 
άδειες υπαλλήλων Τμήματός τους δ) ενημέρωση και 
παρακολούθηση φακέλων του Τμήματός τους ε) τήρηση 
στατιστικών στοιχείων του Τμήματός τους ε) ανάθεση 
της αναπλήρωσής τους ή/και μέρους των αρμοδιοτήτων 
τους σε άλλο/άλλους υπάλληλο/ους. 

ΙΑ) Οι (δικαστικού υπάλληλοι της Γραμματείας εκτε- 
λούν τα γραμματειακά καθήκοντα υλικής αρμοδιότητας 
του Τμήματός τους και τις υπηρεσίες που τους ανα¬ 
θέτουν αντιστοίχως ο Προϊστάμενος Τμήματος και ο 
Προϊστάμενος της Γ ραμματείας. 

ΙΒ) Οι δικαστικοί επιμελητές εκτελούν τα επιμελητεια- 
κά καθήκοντα τοπικής αρμοδιότητας Εισ. Πρωτ. Θηβών 
και τις υπηρεσίες που τους αναθέτουν αντιστοίχως ο 

Προϊστάμενος της Γραμματείας και οι Προϊστάμενοι 
Τμημάτων της Γραμματείας. Επίσης, εκτελούν καθή¬ 
κοντα δικαστικού υπαλλήλου της Γραμματείας που 
εκτάκτως τους αναθέτει ο Δ/νων την Εισαγγελία Πρω¬ 
τοδικών. 

ΙΓ) Το Μ.Ο.Δ. συνεδριάζει ημέρα Παρασκευή κατά τις 
δικασίμους που προσδιορίζει ο Εισ. Εφετών Εύβοιας. 
Το Τριμελές Πλημμελειοδικείο Θηβών συνεδριάζει κάθε 
Τετάρτη και την τελευταία Πέμπτη (εφέσεις) εκάστου 
μήνα του δικαστικού έτους (εξαιρουμένων των περιό¬ 
δων Χριστουγέννων-Πάσχα). Το Μονομελές Πλημμελει¬ 
οδικείο Θηβών συνεδριάζει κάθε Τρίτη του δικαστικού 
έτους (εξαιρουμένων των περιόδων Χριστουγέννων - 
Πάσχα). Τα δικαστήρια Ανηλίκων (Μονομελή-Τριμελή) 
συνεδριάζουν την τελευταία Τρίτη τους μονούς μήνες 
του δικαστικού έτους. Στις Διακοπές του καλοκαιριού 
συνεδριάζουν το μεν Μονομελές Πλημμελειοδικείο Θη¬ 
βών τις Τρίτες, το δε Τριμελές τις Τετάρτες της πρώτης 
και της τελευταίας εβδομάδας. 

ΙΔ) Σε κάθε δικάσιμο προσδιορίζονται για εκδίκαση 
αναλόγως και της βαρύτητας ή του επείγοντος των 
υποθέσεων μέχρι τριάντα δικογραφίες αν πρόκειται 
για το Τριμελές Πλημμελειοδικείο και μέχρι εξήντα αν 
πρόκειται για το Μονομελές ή το Τριμελές (Εφέσεων). 

Η ισχύς του Κανονισμού αυτού αρχίζει από την δημο¬ 
σίευσή του στην Εφημερίδα της Κυβερνήσεως». 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει ως έχει τον Κανονισμό Εσωτερικής Υπηρεσί¬ 
ας της Εισαγγελίας Πρωτοδικών Θηβών, που καταρτί¬ 
στηκε με την υπ’ αριθ. 124/12 πράξη των υπηρετούντων 
σ’ αυτήν εισαγγελικών λειτουργών. 

Κρίθηκε, αποφασίσθηκε και δημοσιεύθηκε στην Αθήνα 
στις 18 Δεκεμβρίου 2012. 

Ο Εισαγγελέας 
ΙΩΑΝΝΗΣ ΤΕΝΤΕΣ 

-♦- 

Αριθ. απόφ. 7/2012 (6) 

Έγκριση της υπ’ αριθ. 2/12 απόφασης της Ολομέλειας 
της Εισαγγελίας Εφετών Αθηνών, με την οποία τρο¬ 
ποποιήθηκε και συμπληρώθηκε ο Κανονισμός Εσω¬ 
τερικής Λειτουργίας της Υπηρεσίας αυτής. 

Η ΟΛΟΜΕΛΕΙΑ 

ΤΗΣ ΕΙΣΑΓΓΕΛΙΑΣ ΤΟΥ ΑΡΕΙΟΥ ΠΑΓΟΥ 

Στην Αθήνα και στο γραφείο του Εισαγγελέα του 
Αρείου Πάγου (Λεωφ. Αλεξάνδρας 121- 4ος όροφος) 
σήμερα την 18η Δεκεμβρίου 2012, ημέρα Τρίτη και ώρα 
12.00 συνήλθε, η Ολομέλεια της Εισαγγελίας του Αρείου 
Πάγου. 

Παρέστησαν ο Εισαγγελέας του Αρείου Πάγου Ιωάννης 
Τέντες και οι Αντεισαγγελείς: 1) Αθανάσιος Κονταξής, 
2) Ευτέρπη Κουτζαμάνη, 3) Αναστάσιος Κανελλόπουλος, 

4) Μιλτιάδης Ανδρειωτέλλης, 5) Γεώργιος Παντελής, 
6) Γεώργιος Μπόμπολης, 7) Αθανάσιος Κατσιρώδης, 
8) Νικόλαος Παντελής, 9) Σταύρος Μαντακιοζίδης και 
10) Δημήτριος Δασούλας, 11) Βασίλειος Πλιώτας. 

Απούσιασαν λόγω κωλύματος οι Αντεισαγγελείς: 
1) Ρούσσος- Εμμανουήλ Παπαδάκης, 2) Παναγιώτης Νικο- 
λούδης, 3) Νικόλαος Τσάγγας, 4) Γεώργιος Κολιοκώστας, 

5) Ξένη Δημητρίου- Βασιλοπούλου και 6) Ευάγγελος 
Παντιώρας. 


Παρέστη ως Γραμματέας η αναπληρώτρια Προϊστα- 
μένη Διεύθυνσης της Εισαγγελίας του Αρείου Πάγου 
Χρυσάνθη Σημαντήρα. 

Η Ολομέλεια συγκλήθηκε νομίμως, μετά από έγγραφη 
πρόσκληση του Εισαγγελέα του Αρείου Πάγου προς 
τους υπηρετούντες στην Εισαγγελία του Αρείου Πάγου 
Αντεισαγγελείς (άρθρο 14Α ν. 1756/88 ), προκειμένου 
να επιληφθεί του υπ’ αριθ. 35134/26-6-12 εγγράφου του 
Εισαγγελέως Εφετών Αθηνών, το οποίο έχει ως ακο¬ 
λούθως: «Σε εκτέλεση της υπ’ αρ. πρωτ. 2571/αρ. εγκ. 
2/20-6-2012 εγκυκλίου σας, υποβάλλουμε την υπ’ αριθ. 
2/2012 απόφαση - με τα Πρακτικά - της Ολομέλειας της 
Εισαγγελίας Εφετών Αθηνών, που αφορά την τροπο¬ 
ποίηση και συμπλήρωση του Κανονισμού Εσωτερικής 
Υπηρεσίας της Εισαγγελίας Εφετών Αθηνών». 

Ο Εισηγητής Αντεισαγγελέας του Αρείου Πάγου Ανα¬ 
στάσιος Κανελλόπουλος, αφού έθεσε υπόψη των μελών 
της Ολομέλειας: α) το παραπάνω έγγραφο του Εισαγ- 
γελέως Εφετών Αθηνών και β) την υπό κρίση υπ’ αριθ. 
2/12 Απόφαση της Ολομέλειας της Εισαγγελίας Εφετών 
Αθηνών εισηγήθηκε την έγκρισή της, πλην της υπό τον 
τίτλο «Γραφεία της Εισαγγελίας» και υπό το κεφάλαιο 
Β' «Γραφείο Ενημέρωσης - Τύπου και Δικαστικής Συνερ¬ 
γασίας» υπό στοιχείο β' περίπτωσης, εδάφιο α', η οποία 
πρέπει να αναμορφωθεί ως εξής: «Την ενημέρωση της 
κοινής γνώμης περί των δραστηριοτήτων της Εισαγγε¬ 
λίας επί υποθέσεων γενικότερου ενδιαφέροντος.». 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Επειδή, κατά την παρ. 7 του στοιχείου Α' «Κανονισμοί» 
του άρθρου 17 του Ν. 1756/1988 «Κώδικας Οργανισμού 
Δικαστηρίων και Κατάστασης Δικαστικών Λειτουρ¬ 
γών», όπως αντικαταστάθηκε με το άρθρ. 86 παρ. 2 του 
Ν. 4055/2012 (ΦΕΚ 51/12-3-2012), «οι κανονισμοί και οι 
τροποποιήσεις τους υποβάλλονται αμέσως στις οικείες 
ολομέλειες των ανωτάτων δικαστηρίων, οι οποίες έχουν 
δικαίωμα συμπλήρωσης, τροποποίησης ή ακύρωσης αυ¬ 
τών, ως προς όλα τα σημεία και ειδικότερα ως προς τον 
αριθμό των δικασίμων και των υποθέσεων που προσ¬ 
διορίζονται σε κάθε δικάσιμο. Οι κανονισμοί ισχύουν 
μόνο μετά την τελική έγκρισή τους από τις ολομέλειες 
των ανωτάτων δικαστηρίων και αφού διαβιβασθούν 
στον Υπουργό Δικαιοσύνης, Διαφάνειας και Ανθρωπί¬ 
νων Δικαιωμάτων δημοσιεύονται στην Εφημερίδα της 
Κυβερνήσεως». Στην προκειμένη περίπτωση, με την υπ’ 
αριθ. 2/2012 απόφαση της Ολομέλειας της Εισαγγελίας 
Εφετών Αθηνών τροποποιήθηκε και συμπληρώθηκε ο 
Κανονισμός Εσωτερικής Υπηρεσίας της ανωτέρω Εισαγ¬ 
γελίας Εφετών με το ακόλουθο περιεχόμενο: 

«Αποφασίζει την τροποποίηση του Κανονισμού Εσω¬ 
τερικής Υπηρεσίας της Εισαγγελίας Εφετών Αθηνών, 
ως ακολούθως: 

I). Το άρθρο 2 του Κανονισμού Εσωτερικής Υπηρεσίας 
της Εισαγγελίας Εφετών Αθηνών αντικαθίσταται ως 
εξής: 

Άρθρο 2 

Τα Τμήματα της Εισαγγελίας είναι τα ακόλουθα: 1) 
Τμήμα Διοικητικού, 2) Τμήμα Πρωτοκόλλου και Διεκ- 
περαιώσεως Εγγράφων, 3) Ιο Τμήμα Βουλευμάτων, 4) 
2° Τμήμα Βουλευμάτων και Προσφυγών, 5) Τμήμα Τρι¬ 
μελούς Εφετείου Πλημμελημάτων, 6) Τμήμα Τριμελούς 
Εφετείου Κακουργημάτων, 7) Τμήμα Μονομελούς Εφε- 

τείου Κακουργημάτων, 8) Τμήμα Πενταμελούς Εφετεί- 
ου, 9) Τμήμα Μ.Ο.Δ. και Μ.Ο.Ε., 10) Τμήμα Εκτελέσεως 
Αποφάσεων και Βουλευμάτων, 11) Τμήμα Δικαστικής 
Συνδρομής και Εκδόσεων, 12) Τμήμα Επιμελητών και 
Επιδόσεων, 13) Τμήμα Μισθοδοσίας και Διαχείρισης Οι¬ 
κονομικών (Λογιστικό) και 14) Τμήμα Μηχανοργάνωσης 
και Πληροφορικής. 

II) . Η παράγραφος 11 του άρθρου 15 του Κανονισμού 
Εσωτερικής Υπηρεσίας της Εισαγγελίας αντικαθίσταται 
ως εξής: Η μέριμνα για την έκδοση φωτοαντιγράφων των 
εισαγωγικών της δίκης εγγράφων (εφεσιβαλλομένων απο¬ 
φάσεων, κλητηρίων θεσπισμάτων και παραπεμπτικών βου¬ 
λευμάτων) και την τήρηση αυτών εντός των δικογραφιών 
για χρήση από τους Εισαγγελείς των ακροατηρίων. 

III) . Μετά το άρθρο 15 προστίθεται άρθρο 15 Α ως εξής: 

Άρθρο 15Α 

Τμήμα Μονομελούς Εφετείου Κακουργημάτων 

Στην αρμοδιότητα του Τμήματος αυτού υπάγονται 
ιδίως: 

1. Η παραλαβή και καταχώρηση των δικογραφιών και 
αιτήσεων αρμοδιότητας του Μονομελούς Εφετείου Κα¬ 
κουργημάτων και ο έλεγχος του χρόνου παραγραφής 
των αδικημάτων και η μέριμνα για τη χρέωση των δι¬ 
κογραφιών αυτών στους Εισαγγελικούς Λειτουργούς. 

2. Ο έλεγχος της διάρκειας της προσωρινής κρατή- 
σεως των κατηγορουμένων. 

3. Η διαβίβαση δικογραφιών στον Πρόεδρο Εφετών 
και η κοινοποίηση των διατάξεων αυτών. 

4. Η καθαρογραφή των κλητηρίων θεσπισμάτων και 
η μέριμνα για την έγκαιρη και έγκυρη επίδοσή τους. 

5. Η σύνταξη και η καταχώρηση των κλήσεων, καθώς 
και η μέριμνα για την έγκαιρη και έγκυρη επίδοσή τους. 

6. Ο έλεγχος και η ταξινόμηση των οικείων αποδεικτι¬ 
κών επιδόσεως, καθώς και οι κατά περίπτωση ενέργειες 
για τις παραβάσεις τις σχετικές με την επίδοση (άρθρο 
163 ΚΠΔ). 

7. Η καταχώρηση και διεκπεραίωση κάθε αιτήσεως 
αναφορικά με τις πιο πάνω δικογραφίες και η μέριμνα 
για τη χρέωσή τους στους Εισαγγελικούς Λειτουργούς 
που τις χειρίσθηκαν, καθώς και η επίδοση και εκτέλεση 
των τυχόν εκδοθησομένων επ' αυτών βουλευμάτων. 

8. Η μέριμνα για τον προσδιορισμό των υποθέσεων και 
αιτήσεων σε δικάσιμους από τον αρμόδιο Εισαγγελέα ή 
Αντεισαγγελέα και η έγκαιρη κατάρτιση των πινακίων 
και εκθεμάτων. 

9. Η μέριμνα για τη μεταγωγή των κρατουμένων στα 
ακροατήρια των Μονομελών Εφετείων Κακουργημάτων. 

10. Ο έλεγχος της διάρκειας της προσωρινής κρατήσε- 
ως των κατηγορουμένων και η μέριμνα για τη χρέωση 
των σχετικών δικογραφιών που εκκρεμούν στο Τμήμα 
στους Εισαγγελικούς Λειτουργούς, που τις χειρίσθηκαν 
για την εξακολούθηση ή την παράταση αυτής, καθώς 
και η επίδοση και εκτέλεση του σχετικού βουλεύματος. 

11. Η μέριμνα για την έκδοση φωτοαντιγράφων των 
εισαγωγικών της δίκης εγγράφων (κλητηρίων θεσπισμά¬ 
των και παραπεμπτικών βουλευμάτων) και την τήρηση 
αυτών εντός των δικογραφιών για χρήση από τους Ει¬ 
σαγγελείς των ακροατηρίων. 

12. Η διαδικασία για τη διόρθωση ή τη συμπλήρωση των 
αποφάσεων, η μέριμνα για την απόδοση ή κατάπτωση 
εγγυήσεων, η δήμευση ή απόδοση κατασχεθέντων κ.λπ., 
καθώς και κάθε άλλο αντικείμενο σχετικό με υποθέσεις 


αρμοδιότητας Μονομελούς Εφετείου Κακουργημάτων που 
προσδιορίζεται από τον Εισαγγελέα του Τμήματος. 

IV) . Το άρθρο 3 του Κανονισμού Εσωτερικής Υπηρε¬ 
σίας της Εισαγγελίας Εφετών Αθηνών αντικαθίσταται 
ως εξής: 

Τα Γραφεία της Εισαγγελίας είναι τα ακόλουθα: 1. 
Γραφείο Διευθύνοντος, 2. Γραφείο Ενημέρωσης - Τύπου 
και Δικαστικής Συνεργασίας, 3. Γ ραφείο Νομολογίας και 
Έρευνας και 4. Εραφείο Ανακρίσεων. 

V) . Το άρθρο 23 του Κανονισμού Εσωτερικής Υπηρε¬ 
σίας της Εισαγγελίας αντικαθίσταται ως εξής: 

Γ ραφεία της Εισαγγελίας 

Α. Γ ραφείο Διευθύνοντος. Το εν λόγω Γ ραφείο: α) Διεκ- 
περαιώνει την αλληλογραφία του Διευθύνοντος την Ει¬ 
σαγγελία, απλή και εμπιστευτική, β) Τηρεί το εμπιστευτικό 
πρωτόκολλο και το αρχείο της εμπιστευτικής αλληλογρα¬ 
φίας και γ) Μεριμνά για τον εμπλουτισμό της βιβλιοθήκης 
με κώδικες και συγγράμματα νέων εκδόσεων. 

Β. Γραφείο Ενημέρωσης - Τύπου και Δικαστικής Συ¬ 
νεργασίας. Το Γραφείο αυτό έχει ως αντικείμενο: α) Την 
επικοινωνία και συνεργασία της Εισαγγελίας με άλλες 
δικαστικές, εισαγγελικές, διωκτικές και λοιπές εγχώριες 
αρχές καθώς και τοιαύτες όμοιες των μελών-κρατών της 
Ευρωπαϊκής Ένωσης και άλλων χωρών για την ανταλλα¬ 
γή πληροφοριών, το συντονισμό των ενεργειών και τη 
λήψη των αναγκαίων μέτρων με σκοπό την πρόληψη και 
καταστολή της εγκληματικότητας, β) Την ενημέρωση της 
κοινής γνώμης περί των δραστηριοτήτων της Εισαγγελί¬ 
ας, ιδιαίτερα επί υποθέσεων μείζονος κοινωνικού ενδια¬ 
φέροντος, εκδίδοντας και αποστέλλοντας προς τούτο 
ανακοινώσεις και ενημερωτικά δελτία τύπου στα ΜΜΕ. 
Το Γραφείο αυτό διευθύνεται προσωπικά από τον Διευ- 
θύνοντα την Εισαγγελία, ο οποίος συνεπικουρείται στο 
έργο του από έναν Εισαγγελέα ή Αντεισαγγελέα Εφετών. 

Γ. Γ ραφείοΈρευνας και Νομολογίας. Το εν λόγω Γ ρα¬ 
φείο: α) Μεριμνά για την ευρετηρίαση, αλφαβητική και 
κατά περιεχόμενο, περιλήψεων της νομολογίας της Ει¬ 
σαγγελίας επί θεμάτων διοικητικών, πειθαρχικών, ασφα¬ 
λιστικών μέτρων, ουσιαστικών ή δικονομικών, ποινικών 
κλπ., όπως προκύπτουν από τις πράξεις των Εισαγ- 
γελικών Λειτουργών της Εισαγγελίας και β) Φροντίζει 
για την ενημέρωση των Εισαγγελικών Λειτουργών περί 
των τροποποιήσεων της κείμενης νομοθεσίας και της 
εξελίξεως της νομολογίας. Το Γραφείο αυτό διευθύνε¬ 
ται από έναν Εισαγγελέα ή Αντεισαγγελέα Εφετών, ο 
οποίος ορίζεται από τον Διευθύνοντα την Εισαγγελία. 

Δ. Γραφείο Ανακρίσεων. Το Γραφείο αυτό έχει ως 
αντικείμενο τη διενέργεια ποινικών προκαταρκτικών 
εξετάσεων (άρθρ. 35 ΚΠΔ), κατόπιν παραγγελιών του 
Διευθύνοντος, από Εισαγγελικούς Λειτουργούς επί ιδι¬ 
αιτέρων σημαντικών υποθέσεων μείζονος κοινωνικού 
ενδιαφέροντος, επί των οποίων μπορεί να ζητηθεί και η 
υποβολή πορίσματος μετά την προκαταρκτική εξέταση. 
Με πράξεις του Διευθύνοντος ορίζονται, κάθε φορά, 
οι Δικαστικοί υπάλληλοι που θα εκτελούν καθήκοντα 
Γ ραμματέα στο εν λόγω Γ ραφείο. 

VI) . Η παράγραφος 2 του άρθρου 24 του Κανονι¬ 
σμού Εσωτερικής Υπηρεσίας αντικαθίσταται ως εξής: 
«Σε καθένα από τα Τμήματα: Πενταμελούς Εφετείου, 
Εκτελέσεως Αποφάσεων και Βουλευμάτων, Τριμελούς 
Εφετείου Κακουργημάτων, Μονομελούς Εφετείου Κα¬ 
κουργημάτων και Τριμελούς Εφετείου Πλημμελημάτων, 
στα πλαίσια των υπηρεσιακών δυνατοτήτων, για την δι- 

εκπεραίωση των εισαγγελικών εργασιών και την ενιαία 
αντιμετώπιση των θεμάτων που ανακύπτουν, μπορεί να 
ορίζεται με πράξη του Διευθύνοντος, ένας Αντεισαγγε¬ 
λέας Εφετών, για να εκτελεί εσωτερική υπηρεσία στο 
Τμήμα καθημερινά κατά τις εργάσιμες ώρες, απαλλασ¬ 
σόμενος εν άλω ή εν μέρει των λοιπών υπηρεσιών». 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει την απόφαση 2/12 της Ολομέλειας της Εισαγ¬ 
γελίας Εφετών Αθηνών που αφορά την τροποποίηση και 
συμπλήρωση του Κανονισμού Εσωτερικής Υπηρεσίας 


της ως έχει, πλην της υπό τον τίτλο «Γραφεία της Εισαγ¬ 
γελίας» και υπό το κεφάλαιο Β' «Γραφείο Ενημέρωσης 
-Τύπου και Δικαστικής Συνεργασίας» υπό στοιχείο β' 
περίπτωσης, εδάφιο α', την οποία αναμορφώνει ως εξής: 
«Την ενημέρωση της κοινής γνώμης περί των δραστη¬ 
ριοτήτων της Εισαγγελίας επί υποθέσεων γενικότερου 
ενδιαφέροντος.». 

Κρίθηκε, αποφασίσθηκε και δημοσιεύθηκε στην Αθήνα 
στις 18 Δεκεμβρίου 2012. 

Ο Εισαγγελέας 
ΙΩΑΝΝΗΣ ΤΕΝΤΕΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.β1.9Γ - ε-πιαϊΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

0 2 0 

□ 119 2 5 

□ 1 1 3 0 0 1 6 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































